cyanic-selkie/wikianc huggingface dataset:
അർച്ചന രാമസുന്ദരം
അവലംബം
http://www.mathrubhumi.com/news/india/archana-ramasundaram-sasasthra-sema-bal-india-paramilitary-women-malayalam-news-1.836920
വർഗ്ഗം:ഇന്ത്യൻ സൈനികർ
ബാംഗ്ലൂർ ഡെയ്സ്
2014ൽ പുറത്തിറങ്ങിയ ഒരു മലയാളചലച്ചിത്രമാണ് ബാംഗ്ലൂർ ഡേയ്സ്. അഞ്ജലി മേനോൻ രചനയും സംവിധാനവും നിർവഹിച്ചിരിക്കുന്ന ബാംഗ്ലൂർ ഡേയ്സിന്റെ നിർമ്മാതാക്കൾ അൻവർ റഷീദ്, സോഫിയ പോൾ എന്നിവരാണ്. നിവിൻ പോളി, ദുൽഖർ സൽമാൻ, ഫഹദ് ഫാസിൽ, നസ്രിയ നസീം,പാർവ്വതി ടി.കെ., ഇഷ തൽവാർ, നിത്യ മേനോൻ എന്നിവരാണ് ഈ ചിത്രത്തിലെ പ്രധാന അഭിനേതാക്കൾ.
ബാംഗ്ലൂരിലെത്തുന്ന മൂന്ന് സഹോദരങ്ങളുടെ കഥയാണ് ബാംഗ്ലൂർ ഡേയ്സ് പറയുന്നത്. നിരൂപകരിൽ നിന്നും പ്രശംസ നേടിയ ചിത്രം ബോക്സ് ഓഫീസിലും വിജയം നേടി. 200ലധികം പ്രദർശനശാലകളിൽ പ്രദർശിപ്പിക്കുന്ന ആദ്യ മലയാളചിത്രമായിരുന്നു ബാംഗ്ലൂർ ഡെയ്സ്. ഊ ചിത്രത്തിന്റെ മറ്റു ഭാഷകളിലേക്കുള്ള റിമേക്ക് അവകാശം നേടിയത് ദിൽ രാജുവും പിവിപി സിനിമാസും ചേർന്നായിരുന്നു.
ഇതിവൃത്തം
കുട്ടികാലം മുതല്ക്കേ ആത്മാർതമായ സൗഹൃദം വെച്ചുപുലർത്തുന്ന കസിൻസ് ആയിരുന്നു അർജുനും(ദുൽക്കർ സൽമാൻ), കുട്ടനും(നിവിൻ പോളി ), ദിവ്യയും(നസ്രിയ നസീം). സ്വന്തം വ്യവസ്ഥകൾക്കനുസരിച്ച് ജീവതം ചിലവഴിക്കുന്ന ഒരു മോട്ടോർ ബൈക്ക് മകാനിക് ആണ് അർജുൻ. ഗൃഹാതുരത്വം നിരന്തരം അലട്ടികൊണ്ടിരിക്കുന്ന ഒരു സോഫ്റ്റ്‌വെയർ എഞ്ചിനീയർ ആണ് കുട്ടൻ. ഒട്ടേറെ സ്വപ്‌നങ്ങൾ ഉണ്ടായിരുന്നിട്ടും അച്ഛനമ്മമാർക്ക് വഴങ്ങേണ്ടി വരുന്ന ദിവ്യ, ജോലിയിൽ സാധാ വ്യാപൃതനായ ദാസ്‌ എന്ന ഉദ്യോഗസ്ഥനെ വിവാഹം കഴിക്കുന്നു. തുടർന്ന് വ്യത്യസ്തങ്ങളായ കാരണങ്ങളാൽ ഇവർ മൂവരും ബാംഗ്ലൂരിലേക്ക് പോകുന്നു. അവിടെവെച്ച് സാറ(പാർവ്വതി ടി.കെ) എന്ന ശാരീരികമായി വൈകല്യമുള്ള റേഡിയോ അവതാരികയെ കണ്ടുമുട്ടുന്ന അർജുൻ, അവളുമായി പ്രണയത്തിലാവുന്നു. മീനാക്ഷി(ഇഷ തൽവാർ) എന്ന യാത്രാവിമാനത്തിലെ ആതിഥേയയെ കണ്ടുമുട്ടുന്ന കുട്ടന്റെ ജീവിതവും മാറുന്നു.
തുടർന്നു കഥ തികച്ചും മാറുന്നു, ദിവ്യ തനിക്ക്‌ ഭർത്താവുമായി ഒരിക്കലും പൊരുത്തപ്പെടാൻ സാധിക്കിലെന്ന് തിരിച്ചറിഞ്ഞ് സ്വന്തം വീട്ടിലേക്ക് തിരിച്ചുപോകുന്നു. മീനാക്ഷിക്ക്‌ തന്നെ ഒരിക്കലും മനസ്സിലാക്കാൻ സാധിക്കിലെന്നും, അവൾക്ക് തന്നോടു യഥാർഥ സ്നേഹമെല്ലെന്നും കുട്ടൻ മനസ്സിലാക്കുന്നു. വെറും ഒരു മോട്ടോർ ബൈക്ക് മെക്കാനിക്കായ ആർജുനിലേ കഴിവ്‌ മനസ്സിലാക്കി സക്കറിയ എന്ന പരിശീലകൻ അവനെ മോട്ടോർ ബൈക്ക് മത്സരത്തിൽ പങ്കെടുപ്പിക്കാൻ തീരുമാനികുന്നു. റേസിംഗ് ക്ലബ്ബിൽ എത്തുന്ന അർജുൻ അവിടെവച്ച് ദാസ് തൻറെ പഴയ കാമുകി നടാശാ (നിത്യ മേനോൻ) ആയി ഇഷ്ടമായിരുന്ന കഥ അറിയുന്നു, വളരെ കാലം ആത്മാർഥമായി പ്രേമിച്ച് ഒടുവിൽ നടാശയുടെ മരണത്താൽ ആണ് ദാസ് ഇത്തരമൊരു മാനസികാവസ്ഥയിലെത്തിപ്പെട്ടത്‌ എന്നു മനസ്സിലാക്കുന്ന ദിവ്യ തിരിച്ചു വന്ന് ദാസിന്റെ പ്രശ്നം പരിഹരിക്കുന്നു. അർജുൻ മത്സരത്തിൽ വിജയിക്കുന്നു, തുടർന്ന് അവന്റെ ഇഷ്ടം സാറയുമായി പങ്കുവെക്കുന്നു. കുട്ടൻ മലയാള തനിമയുള്ള മിഷേൽ എന്ന് പേരുള്ള ഒരു വിദേശ വനിതയെ വിവാഹം ചെയുന്നു. കുട്ടന്റെയും മിഷേലിന്റെയും മുറിയിലേക്ക് അപ്രതീക്ഷിതമായി കടന്നു വരുന്ന അർജുനും, സാറയും, ദിവ്യയും, ദാസും ചേർന്ന് നിന്ന് ഒരു സെൽഫീ എടുക്കുന്നതോടെ ചലച്ചിത്രം അവസാനിക്കുന്നു.
അവലംബം
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അഞ്ജലി മേനോൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
യുടിസി+06:30
ലഘുചിത്രം|500x500ബിന്ദു|UTC+06:30: blue (December), orange (June), yellow (all year round), light blue (sea areas) യുടിസി+06:30 എന്നത് യുടിസിയിൽനിന്നും +06:30 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് അന്താരാഷ്ട്ര സമയക്രമത്തിൽ നിന്നു 06 മണിക്കൂർ 30 മിനിട്ട് മുന്നോട്ടുള്ള സമയമേഖലയാണ്. ഈ സമയമേഖല മ്യാൻമാർ ആണ് പ്രധാനമായി ഉപയോഗിക്കുന്നത്.
പ്രാമാണിക സമയം (മുഴുവൻ വർഷവും)
പ്രധാന നഗരങ്ങൾ: യംഗോൺ
ഉമാതില്ല ദേശീയ വനം
ഉമാതില്ല ദേശീയ വനം ഒറിഗണിൻറെ വടക്കുകിഴക്കൻ മേഖലയിലെയും വാഷിംഗ്ടണിലെ തെക്കുകിഴക്കൻ മേഖലകളിലെയും ബ്ലൂ പർവതനിരകളിലെ ഏകദേശം 1.4 ദശലക്ഷം ഏക്കർ (5,700 ചതുരശ്ര കിലോമീറ്റർ) വിസ്തൃതിയുള്ള ദേശീയ വനമാണ്. ഭൂവിസ്തൃതിയുടെ അവരോഹണ ക്രമത്തിൽ ഉമാതില്ല, ഗ്രാന്റ്, കൊളംബിയ, മോറോ, വാല്ലോവ, യൂണിയൻ, ഗാർഫീൽഡ്, അസോട്ടിൻ, വീലർ, വാല്ല വാല്ല കൗണ്ടികളുടെ ഭാഗങ്ങളിൽ ദേശീയ വനം സ്ഥിതി ചെയ്യുന്നു. (കൊളംബിയ, ഗാർഫീൽഡ്, അസോട്ടിൻ, വാല്ല വാല്ല കൌണ്ടികൾ വാഷിംഗ്ടണിലും ബാക്കിയുള്ളവ ഒറിഗണിലാണ്.) വനത്തിന്റെ മുക്കാൽ ഭാഗത്തിലധികവും ഒറിഗൺ സംസ്ഥാനത്താണ്. ഒറിഗണിലെ പെൻഡിൽടണിലാണ് ഫോറസ്റ്റ് ആസ്ഥാനം സ്ഥിതിചെയ്യുന്നു. ഒറിഗണിലെ ഹെപ്‌നർ, ഉകിയ എന്നിവിടങ്ങളിലും വാഷിംഗ്ടണിലെ പോമെറോയ്, വല്ല വാല എന്നിവിടങ്ങളിലും പ്രാദേശിക ജില്ലാ റേഞ്ച് ഓഫീസുകളും ഉണ്ട്.
എസ്റ്റ സ്റ്റെർനെക്ക്
വിദ്യാഭ്യാസം
യൂറോപ്യൻ മോളിക്യുലാർ ബയോളജി ലബോറട്ടറിയിലും എസ്റ്റ സ്റ്റെർനെക്ക് പരിശീലനം നേടി. അവർ പിഎച്ച്.ഡി ഹൈഡൽബർഗ് സർവകലാശാലയിൽ പൂർത്തിയാക്കി. അവരുടെ തീസിസ് വർക്ക് രക്താർബുദ കോശങ്ങളിലെ ഓങ്കോജീൻ സഹകരണത്തെക്കുറിച്ച് അന്വേഷിക്കുകയും അവശ്യ ഓട്ടോക്രൈൻ വളർച്ചാ ഘടകത്തിന്റെ ഏകോപിത ഇൻഡക്ഷൻ വെളിപ്പെടുത്തുകയും ചെയ്തു. അവളുടെ 1991-ലെ തീസിസിന്റെ തലക്കെട്ട്, Mechanismus der Aktivierung von cMGF-Produktion durch Kinasen in Transformierten Myeloiden Zellen എന്നാണ്.
മേരിലാൻഡിലെ ഫ്രെഡറിക്കിലുള്ള അഡ്വാൻസ്ഡ് ബയോ സയൻസ് ലബോറട്ടറീസ്-ബേസിക് റിസർച്ച് പ്രോഗ്രാമിലെ പോസ്റ്റ്ഡോക്ടറൽ പരിശീലനത്തിനിടെ. CCAAT- എൻഹാൻസിങ്-ബൈൻഡിംഗ് പ്രോട്ടീനുകളുടെ (C/EBP) ട്രാൻസ്ക്രിപ്ഷൻ ഘടകങ്ങളുടെ പ്രവർത്തനങ്ങൾ ജനിതക എഞ്ചിനീയറിംഗ് ചെയ്ത എലികൾ വഴി സാധാരണ സസ്തനഗ്രന്ഥികളുടെ വികസനത്തിൽ അവയുടെ പങ്ക് ഉൾപ്പെടെ സ്റ്റെർനെക്ക് പഠിക്കാൻ തുടങ്ങി.
കരിയറും ഗവേഷണവും
2003-ൽ നാഷണൽ കാൻസർ ഇൻസ്റ്റിറ്റ്യൂട്ടിലേക്ക് (NCI) ഒരു പ്രധാന അന്വേഷകയായി റിക്രൂട്ട് ചെയ്യപ്പെടുന്നതിന് മുമ്പ് NCI-സ്കോളർ ഗ്രാന്റ് ഉപയോഗിച്ച് സ്റ്റെർനെക്ക് തന്റെ സ്വതന്ത്ര ഗവേഷണം ആരംഭിച്ചു. അവർ ഒരു മുതിർന്ന അന്വേഷകയും വികസന വിഭാഗത്തിലെ മോളിക്യുലാർ മെക്കാനിസങ്ങളുടെ മേധാവിയുമാണ്.
ബ്രെസ്റ്റ് എപ്പിത്തീലിയൽ സെല്ലുകളിലും ട്യൂമർ മൈക്രോ എൻവയോൺമെന്റിന്റെ കോശങ്ങളിലെയും പ്രോ-ഇൻഫ്ലമേറ്ററി തന്മാത്രകൾക്ക് ഊന്നൽ നൽകിക്കൊണ്ട് സ്റ്റെർനെക്കിന്റെ ഗവേഷണം സിഗ്നലിംഗ് പാതകൾ അന്വേഷിക്കുന്നു. സസ്തനഗ്രന്ഥികളുടെ വികാസത്തെയും ട്യൂമറിജെനിസിസിനെയും നിയന്ത്രിക്കുന്ന സെൽ സിഗ്നലിംഗ് പാതകൾ അവർ ഗവേഷണത്തിനു വിധേയമാക്കുന്നു.
പുരസ്കാരങ്ങളും ബഹുമതികളും
2013-ൽ സ്റ്റെർനെക്കിന് NIH മെറിറ്റ് അവാർഡും NCI ഔട്ട്‌സ്റ്റാൻഡിംഗ് മെന്റർ അവാർഡും ലഭിച്ചു.
ബാഹ്യ ലിങ്കുകൾ
വർഗ്ഗം:കാൻസർ ഗവേഷകർ വർഗ്ഗം:ജീവിച്ചിരിക്കുന്ന പ്രമുഖർ
പ്രിവിപേഴ്സ്
മുൻ-രാജകുടുംബങ്ങൾക്ക് ലഭ്യമായിരുന്ന വിശേഷാനുകൂല്യങ്ങൾക്കാണ് പ്രിവിപേഴ്‌സ് എന്നു പറഞ്ഞിരുന്നത്. സ്വാതന്ത്ര്യാനന്തരം 1947 ൽ ഇന്ത്യയുമായി ആദ്യമായി സംയോജിപ്പിക്കാനും പിന്നീട് 1949 ൽ അവരുടെ സംസ്ഥാനങ്ങളെ ലയിപ്പിക്കാനും ഉള്ള കരാറുകളുടെ ഭാഗമായി പഴയ നാട്ടുരാജ്യങ്ങളിലെ ഭരണകുടുംബങ്ങൾക്ക് നൽകിയ വിശേഷാനുകൂല്യങ്ങളായിരുന്നു ഇവ. 1971 ലെ 26-ാം ഭേദഗതിയോടെ രാജകുടുംബങ്ങൾക്ക് പ്രിവിപേഴ്സ് നൽകുന്നത് നിറുത്തലാക്കി.ഇന്ത്യയിലെ പ്രിവിപേഴ്സ് നിർത്തലാക്കിയ പ്രധാനമന്ത്രിയാണ് ഇന്ദിരാഗാന്ധി. ഏകദേശം 280ഓളം നാട്ടുരാജാക്കന്മാർക്ക് സർക്കാർ ഇങ്ങനെ പണം നൽകിയിരുന്നു. ഭീമമായ സംഖ്യ സർക്കാർ ഖജനാവിൽ നിന്നു ഇതിനായി ചെലവായി. ഏറ്റവും വലിയ സംഖ്യ ലഭിച്ചിരുന്നത് മൈസൂർ മഹാരാജാവിനായിരുന്നു (3 ലക്ഷം ഡോളർ). ഈ പണം നികുതി രഹിതവുമായിരുന്നു. പ്രിവി പഴ്സ് സംവിധാനം നിറുത്തിയതോടെ രാജാക്കന്മാർ സാധാരണ പൗരന്മാരായി.
നിയമയുദ്ധം
പ്രിവിപേഴ്സ് നിറുത്തലാക്കിയതിനെത്തുടർന്ന് ദീർഘമായ നിയമ പോരാട്ടങ്ങൾ നടന്നു. പ്രിവിപേഴ്‌സ് നിർത്തലാക്കിയ ഉത്തരവ് സുപ്രീംകോടതി തടഞ്ഞു. . ഇത് മറികടക്കാൻ ഭരണഘടനാ ഭേദഗതി കൊണ്ടുവന്നു
തിരുവിതാംകൂറിൽ
രാജാക്കന്മാർക്കുള്ള പ്രിവിപേഴ്സ് നിറുത്തലാക്കിയ വിവരമറിഞ്ഞ ഉടൻ ശ്രീചിത്തിര തിരുനാൾ കൊട്ടാരത്തിനു മുകളിലെ കൊടി താഴ്ത്താൻ ഉത്തരവിട്ടു. നാട്ടു രാജ്യങ്ങളുടെ സംയോജനത്തിനു ശേഷം തിരുവിതാംകൂർ രാജാവിനു വർഷം തോറും 18 ലക്ഷം രൂപ പ്രിവി പേഴ്സായും രാജപ്രമുഖനായിരുന്നതിന്റെ പെൻഷനും ലഭിച്ചിരുന്നു. 1950 മുതൽ 1972 വരെ ഈ സ്ഥിതി തുടർന്നു. മഹാരാജാവിനും മറ്റ് കുടുംബാംഗങ്ങൾക്കും വർഷം തോറും ലഭിച്ചിരുന്ന തുക ഇങ്ങനെ:
പ്രിവിപെഴ്സ് - 18 ലക്ഷം
പെൻഷൻ - 3 ലക്ഷം
ആകെ - ഇരുപത്തൊന്ന് ലക്ഷം
അമ്മ മഹാറാണി - അറുപതിനായിരം
കാർത്തിക തിരുനാൾ - ഇരുപതിനായിരം
ഗൗരി ലക്ഷ്മിഭായി - പതിനായിരം
അമ്മ മഹാറാണിയുടെ താവഴിക്കു ആകെ കിട്ടിയിരുന്നത് - ഇരുപത്തിമൂന്ന് ലക്ഷം ഒരു വർഷത്തേക്കുള്ള തുകയാണിത്. പൂർണമായും ആദായ നികുതിയിൽ നിന്ന് ഈ തുക ഒഴിവാക്കിയിരുന്നു.
അവലംബം
വർഗ്ഗം:തിരുവിതാംകൂറിന്റെ ചരിത്രം വർഗ്ഗം:ഭാരതസർക്കാർ
മികച്ച സംഗീതസംവിധായകനുള്ള ദേശീയ ചലച്ചിത്ര പുരസ്കാരം
ഇന്ത്യൻ ചലച്ചിത്ര മേഖലയിലെ സംഗീതസംവിധായകർക്ക് ചലച്ചിത്രങ്ങൾക്കായുള്ള മികച്ച സംഗീതത്തിന് നൽകുന്ന പുരസ്കാരമാണ് മികച്ച സംഗീതസംവിധായകനുള്ള ദേശീയ ചലച്ചിത്ര പുരസ്കാരം. 1967-ൽ പ്രഖ്യാപിച്ച 15-ാമത് ദേശീയ ചലച്ചിത്ര പുരസ്കാരത്തിലാണ് ആദ്യമായി മികച്ച സംഗീതസംവിധായകനുള്ള പുരസ്കാരം നൽകിയത്. 42-ാമത് ദേശീയ ചലച്ചിത്ര പുരസ്കാരം മുതൽ മികച്ച പശ്ചാത്തലസംഗീതത്തിനും പുരസ്കാരം നൽകിത്തുടങ്ങി. മികച്ച പശ്ചാത്തലസംഗീതത്തിനുൾപ്പെടെ 51 പുരസ്കാരങ്ങൾ, 40 സംഗീതസംവിധായകർക്ക് ആകെ നൽകിയിട്ടുണ്ട്.
1967-ൽ പുറത്തിറങ്ങിയ കന്ദൻ കരുണൈ എന്ന ചലച്ചിത്രത്തിലെ സംഗീതത്തിന് കെ.വി. മഹാദേവനാണ് ആദ്യത്തെ പുരസ്കാരം ലഭിച്ചത്. ഏറ്റവും കൂടുതൽ പ്രാവശ്യം പുരസ്കാരം ലഭിച്ച വ്യക്തി എ.ആർ. റഹ്‌മാനാണ്. ആറു പ്രാവശ്യമാണ് എ.ആർ. റഹ്‌മാൻ പുരസ്കാരം ലഭിച്ചത്. കൂടുതൽ പുരസ്കാരങ്ങൾ ലഭിച്ച രണ്ടാമത്തെ വ്യക്തി ഇളയരാജയാണ് (5 പുരസ്കാരങ്ങൾ). ജയ്‌ദേവ്, വിശാൽ ഭരദ്വാജ് എന്നിവർക്ക് മൂന്ന് പ്രാവശ്യം മികച്ച സംഗീതസംവിധായകനുള്ള പുരസ്കാരം ലഭിച്ചിട്ടുണ്ട്. ബി.വി. കാരന്ത്, കെ.വി. മഹാദേവൻ, സത്യജിത് റേ, ജോൺസൺ എന്നിവർക്ക് രണ്ട് പ്രാവശ്യം പുരസ്കാരം ലഭിച്ചു. മൂന്ന് വ്യത്യസ്ത ഭാഷകളിലെ ചലച്ചിത്രങ്ങൾക്ക് (തെലുഗു, തമിഴ്, മലയാളം) സംഗീതസംവിധാനത്തിനുള്ള പുരസ്കാരം ലഭിച്ചിട്ടുള്ള ഒരേയൊരു വ്യക്തിയാണ് ഇളയരാജ. രണ്ട് ഭാഷകളിലെ ചലച്ചിത്രങ്ങളിലെ ഗാനങ്ങൾക്ക് എ.ആർ. റഹ്‌മാനും പുരസ്കാരം ലഭിച്ചിട്ടുണ്ട്.
ആദ്യമായി മികച്ച പശ്ചാത്തലസംഗീതത്തിനുള്ള പുരസ്കാരം, സുകൃതം എന്ന മലയാളചലച്ചിത്രത്തിന് ജോൺസണാണ് ലഭിച്ചത്. 2009-ൽ പുരസ്കാരം വീണ്ടും നൽകിത്തുടങ്ങിയപ്പോൾ പഴശ്ശിരാജ എന്ന ചലച്ചിത്രത്തിന് ഇളയരാജയ്ക്ക് പുരസ്കാരം ലഭിച്ചു. 2018-ൽ പ്രഖ്യാപിച്ച പുരസ്കാരങ്ങളിൽ മികച്ച സംഗീതസംവിധാനത്തിനും മികച്ച പശ്ചാത്തലസംഗീതത്തിനുമുള്ള പുരസ്കാരങ്ങൾ എ.ആർ. റഹ്‌മാന് യഥാക്രമം കാറ്റു വെളിയിടൈ, മോം എന്നീ ചലച്ചിത്രങ്ങൾക്ക് ലഭിച്ചു.
പുറം കണ്ണികൾ
വർഗ്ഗം:ദേശീയ ചലച്ചിത്രപുരസ്കാരങ്ങൾ
മില്ലറ്റ്
ഭക്ഷ്യാവശ്യങ്ങൾക്കായി കൃഷിചെയ്യുന്ന ധാന്യവിളകളിൽ ഉൾപ്പെടുന്നവയാണ് മില്ലെറ്റുകളും (ചെറുധാന്യങ്ങൾ) സിറിയലുകളും (cereals).
മില്ലറ്റുകൾ  ഏഷ്യയിലേയും ആഫ്രിക്കയിലേയും (പ്രത്യേകിച്ചും ഇന്ത്യ, മാലി, നൈജീരിയ, നൈജർ എന്നീ രാജ്യങ്ങളിലെ)  പാടങ്ങളിൽ വളരെ പ്രധാനപ്പെട്ട വിളകളാണ്. വികസ്വര രാജ്യങ്ങളിൽ ആണ് മില്ലറ്റ് ഉല്പാദനത്തിന്റെ 97%നടക്കുന്നത്. വരണ്ടതും ഉയർന്ന താപനിലയെയും അതിജീവിച്ച മികച്ച വിളവ് നൽകാൻ മിലൈറ്റുകൾക് ആകും.
എൻ.കെ. അക്ബർ
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ ഗുരുവായൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് '''എൻ.കെ. അക്ബർ'''. 2021-ലെ തിരഞ്ഞെടുപ്പിൽ മുസ്‌ലീംലീഗിലെ കെ.എൻ.എ. ഖാദറിനെ 18,268 വോട്ടുകൾക്ക് പരാജയപ്പെടുത്തിയാണ് എൻ.കെ. അക്ബർ കേരള നിയമസഭയിലേക്ക് എത്തിയത്.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഡോൿടർ ജെക്കിലിന്റെയും മിസ്റ്റർ ഹൈഡിന്റേയും വിചിത്രമായ കഥ
പ്രസിദ്ധ സ്കോട്ടിഷ് എഴുത്തുകാരനായ റോബർട്ട് ലൂയി സ്റ്റീവൻസൺ എഴുതിയ ശ്രദ്ധേയമായ നോവലുകളിൽ ഒന്നാണ് ഡോക്ടർ ജെക്കിലിന്റെയും മിസ്റ്റർ ഹൈഡിന്റേയും വിചിത്രമായ കഥ. നന്മയും തിന്മയും തമ്മിലെ ആന്തരിക പോരാട്ടത്തെ പ്രതിനിധീകരിക്കുന്ന ഈ കഥ വളരെ ജനശ്രദ്ധ ആകർഷിച്ചു. 1886 - ലാണ് ഈ കൃതി എഴുതപ്പെട്ടത്. ഈ കഥയെ ആസ്പദമാക്കി അനേകം നാടകങ്ങളും ചലച്ചിത്രവും നിര്മിച്ചിട്ടുണ്ട്.
മനുഷ്യ സ്വഭാവ ദ്വിത്വം
ജെക്കിലിന്റെ അഭിപ്രായത്തിൽ മനുഷ്യൻ രണ്ടാണ്. മരുന്നിന്റെ സഹായത്തോടെ തന്റെ തിന്മയുടെ രൂപം പുറത്തു കൊണ്ടുവരുന്ന ജെക്കിൽ പിന്നീട് സ്വന്തം ശരീരത്തിന്റെ ആധിപത്യത്തിനായി ഹൈഡെന്ന തിന്മയുടെ രൂപവുമായി ഏറ്റുമുട്ടുകയാണ്. അക്രമവും ക്രൂരതയും ആസ്വദിക്കുന്ന ഹൈഡ് സാവധാനം ജെക്കിലിനെ കീഴ്പെടുത്തുന്നു. ഹൈഡായി മാറാനുള്ള പ്രലോഭനം പലപ്പോഴും ജെക്കിലിനെ കീഴ്പെടുത്തുന്നു. ക്രമേണ ഹൈഡിൽ നിന്നും തിരിച്ചു വരുന്നത് കൂടുതൽ ബുദ്ധിമുട്ടായി മാറുന്നു. തിന്മ ആവർത്തിക്കുന്തോറും ശക്തമായി വരുന്ന തിന്മയുടെ രൂപമായാണ് ഹൈഡിനെ കാണിക്കുന്നത്. തിന്മയെ വേർതിരിക്കുന്നതിനു പകരം നന്മയെ വേർതിരിക്കാനായിരുന്നു ശ്രമിച്ചിരുന്നതെങ്കിൽ എത്ര വ്യത്യസ്തമാകുമായിരുന്നു എന്ന് ജെക്കിൽ ചിന്ദിക്കുന്നുണ്ട്.
ഇരട്ടമുഖം
സമൂഹത്തിന്റെ മുൻപിൽ മാന്യനായി കാണപ്പെടുകയും മറവിൽ ക്രൂരകൃത്യങ്ങൾ ചെയ്യുകയും ചെയ്യുന്ന ഒരു മനുഷ്യമുഖവുമായി ജെക്കിലിനെയും ഹൈഡിനെയും പ്രതിനിധീകരിക്കാറുണ്ട്. ജെക്കിൽ ക്രൂരനല്ലെങ്കിലും ഹൈഡിന്റെ പ്രവൃത്തികൾക്ക് കാരണക്കാരനാണ്. ഹൈഡായി മാറാനുള്ള കഴിവ് കുറച്ചൊക്കെ ജെക്കിൽ ആസ്വദിക്കുകയും ചെയ്തിട്ടുണ്ട്. സമൂഹത്തിൽ ആദരണീയനായതിനാൽ ജെക്കിൽ തന്നെയാണ് ഹൈഡ് എന്ന സത്യം ജെക്കിൽ വെളിപ്പെടുത്തും വരെ ആരും മനസ്സിലാക്കുന്നില്ല.
വളരെ പെട്ടെന്ന് നല്ലതും മോശവുമായി സ്വഭാവം മാറുന്ന ആളുകളെ ഉദ്ദേശിച്ച് 'ജെക്കിലും ഹൈഡും' എന്ന പ്രയോഗം ഉപയോഗിക്കാറുണ്ട്.
അവലംബങ്ങൾ
വർഗ്ഗം:ഇംഗ്ലീഷ് നോവലുകൾ വർഗ്ഗം:വിക്ടോറിയൻ നോവലുകൾ വർഗ്ഗം:19-ആം നൂറ്റാണ്ടിലെ നോവലുകൾ വർഗ്ഗം:ചലച്ചിത്രമാക്കപ്പെട്ട നോവലുകൾ
ഹിഷിൻലൂസോറസ്
ഒർനിതിഷ്യൻ വിഭാഗത്തിൽ പെട്ട ഒരു ദിനോസർ ആണ് ഹിഷിൻലൂസോറസ്. മധ്യ ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ്. ചെറിയ ദിനോസർ ആയിരുന്ന ഇവ നല്ല ഓട്ടക്കാർ ആയിരുന്നു.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
എം.സി. ജോസഫൈൻ
ജീവിതരേഖ
എറണാകുളം ജില്ലയിലെ വൈപ്പിൻ താലൂക്കിലെ മുരിക്കുംപാടം എന്ന കായലോര ഗ്രാമത്തിൽ മാപ്പിളശേരി ചവരോയുടേയും മഗ്ദലനേയുടെയും മകളായി 1948 ഓഗസ്റ്റ് 3ന് ജനിച്ചു. പ്രാഥമിക വിദ്യാഭ്യാസത്തിനുശേഷം മഹാരാജാസ് കോളേജിൽ പഠിക്കവെയാണ് രാഷ്ട്രീയപ്രവേശനം.
വിദ്യാർത്ഥി-യുവജന-മഹിള പ്രസ്ഥാനങ്ങളിലൂടെ പൊതുരംഗത്തെത്തിയ ജോസഫൈൻ ജനാധിപത്യ മഹിള അസോസിയേഷൻ അഖിലേന്ത്യ വൈസ് പ്രസിഡൻറ്, വനിത വികസന കോർപ്പറേഷൻ അധ്യക്ഷ, അങ്കമാലി നഗരസഭ കൗൺസിലർ, ജി.സി.ഡി.എയുടെ ചെയർപേഴ്സൺ എന്നീ നിലകളിലും പ്രവർത്തിച്ചു.
1978-ൽ മാർക്സിസ്റ്റ് പാർട്ടി അംഗമായ ജോസഫൈൻ 1984 മുതൽ സി.പി.എമ്മിൻ്റെ എറണാകുളം ജില്ലാക്കമ്മറ്റി അംഗമായി. 1987 മുതൽ സി.പി.എം സംസ്ഥാന കമ്മറ്റിയിലും 2002 മുതൽ കേന്ദ്രക്കമ്മറ്റിയിലും അംഗമായിരുന്നു.
1987-ൽ അങ്കമാലിയിൽ നിന്നും 2006-ൽ മട്ടാഞ്ചേരിയിൽ നിന്നും 2011-ൽ കൊച്ചിയിൽ നിന്നും നിയമസഭയിലേയ്ക്ക് മത്സരിച്ചെങ്കിലും പരാജയപ്പെട്ടു. 1989-ലെ ലോക്സഭ തിരഞ്ഞെടുപ്പിൽ ഇടുക്കിയിൽ നിന്ന് മത്സരിച്ചെങ്കിലും പരാജയപ്പെട്ടു.
സ്വകാര്യ ജീവിതം
കണ്ണൂരിൽ നടന്ന സി.പി.എമ്മിൻ്റെ 23-ാം പാർട്ടി കോൺഗ്രസിൽ പങ്കെടുക്കവെ ഹൃദയാഘാതം ഉണ്ടായതിനെ തുടർന്ന് ചികിത്സയിലിരിക്കവെ 2022 ഏപ്രിൽ 10ന് അന്തരിച്ചു.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ വർഗ്ഗം:സി.പി.ഐ.എം. വനിതാ നേതാക്കൾ
അപ്ര, പഞ്ചാബ്
പഞ്ചാബിലെ ജലന്ധർ ജില്ലയിലെ ഒരു നഗരമാണ് അപ്ര. (സുവർണ്ണ നഗരം എന്നും അറിയപ്പെടുന്നു) അപ്ര ജില്ലാ ആസ്ഥാനത്ത് നിന്നും 46 കിലോമീറ്റർ അകലെയും ചണ്ഡീഗഡിൽ നിനും 110 കിലോമീറ്റർ അകലെയുമാണ്. 15 കിലോമീറ്റർ അകലെയുള്ള ഗൊയര ആണു ഏറ്റവുമടുത്തുള്ള തീവണ്ടിനിലയം. 1950ൽ നിർമ്മിച്ച ആസാദ് ഗേറ്റ് നഗരത്തിനുള്ളിലെ ഒരു പ്രധാന നിർമ്മിതിയാണ്
അവലംബം
വർഗ്ഗം:പഞ്ചാബിന്റെ ഭൂമിശാസ്ത്രം (ഇന്ത്യ)
കുഞ്ഞിക്കൂനൻ
കഥാസാരം
കുഞ്ഞൻ എന്ന ബിമൽ കുമാർ (ദിലീപ്) എന്ന ഗ്രാമീണ യുവാവിനെ ചുറ്റിപ്പറ്റിയാണ് കഥ വികസിക്കുന്നത്. അയാൾ തന്റെ വൈകല്യത്തെ നർമ്മം കൊണ്ട് മറയ്ക്കുന്നു. അയാളുടെ രൂപഭാവം ശ്രദ്ധിക്കാതെ, കുഞ്ഞൻ തന്റെ സുഹൃത്ത് തോമയുടെ (കൊച്ചി ഹനീഫ) സഹായത്തോടെ അനുയോജ്യമായ ഒരു വധുവിനെ തേടി ചുറ്റിനടക്കുന്നു. തനിക്കുനേരെ ചൊരിയപ്പെട്ട പല അധിക്ഷേപങ്ങളും മാറ്റിനിർത്തി അയാൾ തിരച്ചിൽ തുടരുന്നു. തന്റെ ജീവിതത്തിലെ കഷ്ടപ്പാടുകളും മറ്റുള്ളവരുടെ വേദനകളും അയാൾ വഹിച്ചു. അവൻ ഉന്നതമായ മാനുഷിക ധാർമ്മികതയുള്ള, മഹത്തായ സദ്‌ഗുണമുള്ള ഒരു മനുഷ്യനായിരുന്നു
അയാളിൽ നിന്ന് വ്യത്യസ്തമായി, അക്രമാസക്തനായ കോളേജ് വിദ്യാർത്ഥിയായ പ്രസാദ് (ദിലീപ്), തന്റെ സഹപാഠിയായ ലക്ഷ്മിയെ (മന്യ) സ്നേഹിക്കുന്നു. തന്റെ ഹൃദയത്തിലെ പുരുഷനുമായി അവളെ വിവാഹം കഴിക്കുമെന്ന് ഉറപ്പുനൽകുന്ന കുഞ്ഞനെ അവൾ കണ്ടുമുട്ടുന്നു, പക്ഷേ വാസു (സായി കുമാർ) എന്ന ഗുണ്ടയുടെ ബലാത്സംഗശ്രമത്തിൽ നിർഭാഗ്യവശാൽ അവൾ കൊല്ലപ്പെടുന്നു. ഇതിനിടയിൽ, അനാഥയും അന്ധയുമായ ചെമ്പകം (നവ്യ നായർ) എന്ന പാവം പെൺകുട്ടിയെ കുഞ്ഞൻ കണ്ടുമുട്ടുന്നു. അവളെ സഹായിച്ചുകൊണ്ട് അയാൾ അവളുടെ ഹൃദയം കീഴടക്കുന്നു.
അവന്റെ പരിശ്രമങ്ങളുടെ ഫലമായി ചെമ്പകം അവളുടെ കാഴ്ച വീണ്ടെടുക്കുന്നു (മരിച്ച ലക്ഷ്മിയുടെ കണ്ണുകൾ അവൾക്ക് ദാനം ചെയ്യപ്പെട്ടിരിക്കുന്നു). ഇതോടെ ചെമ്പകം ഇപ്പോൾ ആരുടെതാണ് എന്നതിനെ ചൊല്ലി കുഞ്ഞനും പ്രസാദും തമ്മിലുള്ള തർക്കത്തിൽ കലാശിക്കുന്നു. എന്നിരുന്നാലും, പ്രസാദിന്റെ നോട്ടത്തെ ഭയന്ന്, കൂനൻ കുഞ്ഞൻ ചെമ്പകത്തിന്റെ നന്മയ്ക്കായി സ്വന്തം പ്രണയം ഉപേക്ഷിക്കാൻ തീരുമാനിക്കുന്നു. പക്ഷേ വിധി അവനു വേറെ ചില കാര്യങ്ങൾ കരുതി വെയ്ക്കുന്നു.
സംഗീതം
യൂസഫലി കേച്ചേരി എഴുതിയ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. ഗാനങ്ങൾ വിപണനം ചെയ്തത് സത്യം ഓഡിയോസ്.
പുറത്തേക്കുള്ള കണ്ണികൾ
വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ദിലീപ്-നവ്യ നായർ ജോഡി
ലിബെറെൽ ഡെമെക്രാറ്റിക് പാർട്ടി (ജപ്പാൻ)
ജപ്പാനിലെ ഏറ്റവും വലിയ രാഷ്ട്രീയ പാർട്ടിയാണ് ലിബെറെൽ ഡെമെക്രാറ്റിക് പാർട്ടി (LDP). ഒരു യാഥാസ്തിക വലതു പക്ഷ പാർട്ടിയാണ് ഇത്.ജപ്പാനിൽ ഏറ്റവും കൂടുതൽ കാലം അധികാരം കയ്യാളിയതും എൽ.ഡി.പി ആണ്. ലിബെറെൽ ഡെമെക്രാറ്റിക് പാർട്ടിയുടെ ഷിൻസോ ആബേ ആണ് ഇപ്പോഴത്തെ ജപ്പാൻ പ്രധാന മന്ത്രി.
യുടിസി+00:20
യുടിസി+00:20 എന്നത് യുടിസിയിൽനിന്നും +00:30 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് യൂണിവേഴ്സൽ സ്റ്റാന്റേഡ് സമയത്തിൽ നിന്നു 20 മിനിട്ട് മുന്നോട്ടുള്ള സമയമേഖലയാണ്. ഈ സമയമേഖല നെതർലാന്റ് സിലാണ് ഉപയോഗത്തിലുള്ളത്. ഇത് ആംസ്റ്റർഡാം സമയം അല്ലെങ്കിൽ ഡച്ച് സമയം എന്ന് ഇത് അറിയപ്പെടുന്നു.
ജൂലൈ 1, 1937 വരെ കൃത്യമായ സമയം +0h 19m 32.13s ആയിരുന്നു. രണ്ടാം ലോകമഹായുദ്ധത്തിൽ നെതർലന്റ്സിനെ ജെർമനി കീഴടക്കിയപ്പോൾ അത്   GMT +0h 20m എന്നാക്കി ലളിതമാക്കി.
പുറമേക്കുള്ള കണ്ണികൾ
വർഗ്ഗം:യുടിസി വ്യതിയാനങ്ങൾ
ജൊഹാൻ ഗഡോലിൻ
ഫിൻലാന്റുകാരനായ ഒരു രസതന്ത്രജ്ഞനും ഭൗതികശാസ്ത്രജ്ഞനും ധാതുശാസ്ത്രജ്ഞനും ആയിരുന്നു Johan Gadolin (5 ജൂൺ 1760 – 15 ആഗസ്ത് 1852). അദ്ദേഹം കണ്ടെത്തിയ ഒരു "പുതിയ ധാതുവിൽ" നിന്നാണ് ആദ്യത്തെ റെയർ എർത്ത് മൂലകമായ ഇട്രിയം കണ്ടുപിടിച്ചത്. ഫിൻലാന്റിലെ രസതന്ത്രഗവേഷണത്തിന്റെ പിതാവായി അറിയപ്പെടുന്ന ഇദ്ദേഹം Royal Academy of Turku (Åbo Kungliga Akademi) -ലെ കെമിസ്ട്രി വിഭാഗത്തിന്റെ രണ്ടാമത്തെ അധ്യക്ഷനായിരുന്നു. Gadolin was knighted three times.
അവലംബം
വർഗ്ഗം:1760-ൽ ജനിച്ചവർ വർഗ്ഗം:1852-ൽ മരിച്ചവർ വർഗ്ഗം:രസതന്ത്രജ്ഞർ
ഡെൽ മാർ
ഡെൽ മാർ അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ഡിയേഗോ കൗണ്ടിയിലെ ഒരു കടൽത്തീര നഗരമാണ്. പസഫിക് മഹാസമുദ്ര തീരത്തെ ഇതിന്റെ സ്ഥാനത്തെ പ്രതിഫലിപ്പിക്കുന്ന പട്ടണത്തിന്റെ പേര് സമുദ്രവുമായി ബന്ധപ്പെട്ട ഒരു സ്പാനിഷ് പദമാണ്. എല്ലാ വേനൽക്കാലത്തും ഡെൽ മാർ റേസ് ട്രാക്കിൽ  ഡെൽ മാർ കുതിരയോട്ട മത്സരം സംഘടിപ്പിക്കാറുണ്ട്. 1885 ൽ സമ്പന്നർക്കും പ്രശസ്തർക്കും താമസിക്കുവാനായി ഒരു കടൽത്തീര റിസോർട്ട് സ്ഥാപിക്കുകയെന്ന കാഴ്ചപ്പാടോടെ കേണൽ ജേക്കബ് ടെയ്ലർ, എനോക്ക് ടാൽബെർട്ടിൽ നിന്ന് 338 ഏക്കർ (1.37 കി.മീറ്റർ) ഭൂമി വാങ്ങിയതോടെയാണ് നഗരത്തിന്റെ ചരിത്രം ആരംഭിക്കുന്നത്. രണ്ടാം ലോകമഹായുദ്ധസമയത്ത് ഡെൽ മാറിൽ ബ്ലിംപുകൾക്കായി (ബലൂൺ മാതൃകയിലുള്ള ആകാശ യാനം) ഒരു നേവൽ ആക്സിലറി എയർ ഫെസിലിറ്റി  പ്രവർത്തിപ്പിച്ചിരുന്നു. 2010 ലെ സെൻസസ് പ്രകാരം 4,161 ആയിരുന്ന ജനസംഖ്യ 2014 ൽ 4,311 ആയി വർദ്ധിച്ചതായി കണ്ടെത്തിയിരുന്നു.
ഭൂമിശാസ്ത്രവും കാലാവസ്ഥയും
ഡെൽ മാർ നഗരത്തിലെ കാലാവസ്ഥ ചൂടുള്ള വരണ്ട വേനൽക്കാലമുള്ളതും, മിതമായതും ഈർപ്പമുള്ളതും തണുപ്പോടുകൂടിയതുമായ മെഡിറ്ററേനിയൻ-സബ്ട്രോപ്പിക്കൽ കാലാവസ്ഥയായി കണക്കാക്കപ്പെടുന്നു. വർഷം മുഴുവനും ഏതാനും സന്ദർഭങ്ങളിലൊഴികെ 85 °F (29 ഡിഗ്രി സെൽഷ്യസ്) കൂടുതലായ താപനിലയും അപൂർവ്വമായി മാത്രം 41 ° F (5 ° C) താഴ്ന്ന താപനിലയും ഇവിടെ അനുഭവപ്പെടുന്നു. ഡെൽ മാർക്കിലെ വാർഷിക ശരാശരി താപനില ഏതാണ്ട് 65 °F ആണ് (18 ഡിഗ്രി സെൽഷ്യസ്).
ടോറി പൈൻ മരങ്ങൾ വളരുന്ന ഏതാനും സ്ഥലങ്ങളിലൊന്നാണ് ഡെൽ മാർ. അമേരിക്കൻ ഐക്യനാടുകളിലെ അപൂർവ്വ പൈൻ മരയിനമാണ് ടോറി പൈൻ. വംശനാശ ഭീഷണി നേരിടുന്ന ഈ സസ്യവർഗ്ഗത്തിലെ വിരലിലെണ്ണാവന്നവ മാത്രമേ ഇവിടെ നിലനിൽക്കുന്നുള്ളൂ.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ലൂസി പിൻസൺ
ഒരു ഫ്രഞ്ച് പരിസ്ഥിതി പ്രവർത്തകയും എൻജിഒ റീക്ലെയിം ഫിനാൻസിന്റെ സ്ഥാപകനും ഡയറക്ടറുമാണ് ലൂസി പിൻസൺ. കൂടാതെ പരിസ്ഥിതി പ്രവർത്തകർക്കുള്ള ഏറ്റവും പ്രധാനപ്പെട്ട അവാർഡായ 2020 ഗോൾഡ്മാൻ എൻവയോൺമെന്റൽ പ്രൈസിന്റെ 6 വിജയികളിൽ ഒരാളുമാണ്. കാർബൺ-ഊർജ്ജം അടിസ്ഥാനമാക്കിയുള്ള വ്യവസായങ്ങളിൽ ഇനി മുതൽ നിക്ഷേപം നടത്തില്ലെന്ന് 16 ഫ്രഞ്ച് ബാങ്കുകളെ ബോധ്യപ്പെടുത്തുന്ന ഒരു പ്രചാരണത്തിന് അവർ നേതൃത്വം നൽകി.
ജീവചരിത്രം
1985-ൽ നാന്റസിലാണ് ലൂസി പിൻസൺ ജനിച്ചത്. അവർ പൊളിറ്റിക്കൽ സയൻസും പരിസ്ഥിതി ശാസ്ത്രവും പഠിച്ചു. 2013-ൽ അവർ ഫ്രണ്ട്സ് ഓഫ് ദ എർത്തിൽ ചേർന്നു. 2020-ൽ അവർ റിക്ലെയിം ഫിനാൻസ് സ്ഥാപിച്ചു.
അവലംബം
വർഗ്ഗം:1985-ൽ ജനിച്ചവർ വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ
വല്ലക്കുന്ന്
ഇന്ത്യ യിലെ കേരള മെന്ന സംസ്ഥാനത്തിലെ ആളൂർ ഗ്രാമ പഞ്ചായത്തിൽ ഉൾപ്പെടുന്ന ഒരു ചെറിയ ഗ്രാമമാണ് വല്ലക്കുന്ന്. ഏതാണ്ട് 600 ഓളം കുടുംബങ്ങൾ ഇവിടെ താമസിക്കുന്നു.
തൃശ്ശൂർ കോൾനിലങ്ങളുടെ ഭാഗമായ മുരിയാട് തണ്ണീർത്തടത്തിലെ ഒരു ഭാഗം ഈ ഗ്രാമത്തിലാണ്.
ജനസംഖ്യാശാസ്‌ത്രം
ജനസംഖ്യയിൽ 35% ഹിന്ദുവും 65% ക്രിസ്ത്യാനി കളും ഉൾപ്പെടുന്നു. 50% കുടുംബങ്ങളിൽ നിന്നുള്ള ഒന്നോ രണ്ടോ അംഗങ്ങൾ ഗ്രാമത്തിൽ നിന്ന് അകലെ, വിദേശ രാജ്യങ്ങളിൽ ജോലി ചെയ്യുന്നു. വല്ലക്കുന്നിലെ ജനങ്ങൾ നല്ല വിദ്യാഭ്യാസമുള്ളവരാണ്; 50 വയസ്സിന് താഴെയുള്ളവരുടെ ശരാശരി വിദ്യാഭ്യാസം പന്ത്രണ്ടാം ക്ലാസാണ്.
ഭൂമിശാസ്ത്രം
ആളൂർ ഗ്രാമപഞ്ചായത്തിന്റെ കീഴിലുള്ള ഈ ഗ്രാമം നെൽവയലുകളാൽ ചുറ്റപ്പെട്ട ഒരു പാർപ്പിട പ്രദേശമാണ്. ഇത് താമസിക്കാൻ ശാന്തവും സുന്ദരവുമായ സ്ഥലമാണ്. പോട്ട -മൂന്നുപീടിക സംസ്ഥാന ഹൈവേ 61 ഈ ഗ്രാമത്തിന്റെ മധ്യത്തിലൂടെ കടന്നുപോകുന്നു. ദേശീയപാത 544 ലേക്ക് 7 കിലോമീറ്ററും ദേശീയപാത 66 ലേക്ക് 15 കിലോമീറ്ററും ദൂരം ആണ് ഇവിടെ നിന്നും ഉള്ളത്. അടുത്ത നഗരങ്ങളായ ഇരിഞ്ഞാലക്കുട ,കൊടകര ,ചാലക്കുടി എന്നിവിടങ്ങളിലേക്ക് പൊതു സ്വകാര്യ ഗതാഗത സൗകര്യങ്ങൾ നിലവിലുണ്ട്. അതുപോലെ നെല്ലായി(ദേശീയപാത 544) യിലേക്കുള്ള റോഡും വല്ലക്കുന്ന് ജംഗ്ഷനിൽ നിന്ന് തുടങ്ങുന്നു. ഏറ്റവും അടുത്തുള്ള റെയിൽ‌വേ സ്റ്റേഷനായ ഇരിഞ്ഞാലക്കുട റെയിൽവേ സ്റ്റേഷൻ വെറും 1 കിലോമീറ്റർ ആണ് ദൂരം. കൊച്ചി അന്താരാഷ്ട്ര വിമാനത്താവളം 32 കിലോമീറ്റർ അകലെയാണ്. സൂപ്പർ-ഫാസ്റ്റ് ട്രെയിനുകൾ ഒഴികെ എല്ലാ എക്സ്പ്രസ്, പാസഞ്ചർ ട്രെയിനുകളും ഈ റെയിൽവേ സ്റ്റേഷനിൽ നിർത്തുന്നു.
ആരാധനാലയങ്ങൾ
സെന്റ് അൽഫോൻസാസ് ചർച്ച് (സ്ഥാപിച്ചത് 12-10-2008)
ഇരിഞ്ഞാലക്കുട രൂപതയുടെ കീഴിലുള്ള ഒരു ഇടവകയാണ് ഈ പള്ളി. "സെന്റ് അൽഫോൻസ" എന്ന വിശുദ്ധയുടെ പേരിൽ ലോകത്തിൽ സ്ഥാപിതമായ ആദ്യത്തെ പള്ളിയാണിത്. ഇത് വെറും 72 ദിവസത്തിനുള്ളിൽ നിർമ്മിച്ചതാണ്. 27-06-2009 ന് ഇടവകയായി മാറുകയും ചെയ്തു.
തൂയത്ത് ഭഗവതി ക്ഷേത്രം- ഗ്രാമത്തിന്റെ തെക്ക് ഭാഗത്തായി സ്ഥിതി ചെയ്യുന്നു ഈ ക്ഷേത്രം.
മറ്റുള്ളവ
പോളാലയം (സ്ഥാപിച്ചത് 1979) - ഇതൊരു
സമരിറ്റൻ സഹോദരിമാരുടെ സഭയുടെ കോൺവെറ്ന് ആണ്.
'''സ്നേഹോദയ കോളേജ് ഓഫ് നഴ്സിംഗ്. (സ്ഥാപിച്ചത് 2012)'''
സഹകരണ ബാങ്ക് - എടിഎം സൗകര്യമുള്ള കല്ലേറ്റുംകര സർവീസ് കോ-ഓപ്പറേറ്റീവ് ബാങ്കിന്റെ ബ്രാഞ്ച്.
നീതി മെഡിക്കൽ സ്റ്റോർ - ലാബ് സൗകര്യത്തോടെ.
ബി‌എസ്‌എൻ‌എൽ ടെലിഫോൺ എക്സ്ചേഞ്ച്
പരാമർശങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കാൻഹേരി ഗുഹകൾ
ഇന്ത്യൻ സംസ്ഥാനമായ മഹാരാഷ്ട്രയുടെ തലസ്ഥാനമായ മുംബൈയുടെ പ്രാന്തപ്രദേശമായ ബോരിവലിയിൽ സ്ഥിതിചെയ്യുന്ന പാറകൊണ്ട് ഉണ്ടാക്കിയ സ്മാരകങ്ങളുടെ കൂട്ടമാണ്‌ കാൻഹേരി ഗുഹകൾ. സഞ്ജയ്‌ ഗാന്ധി നാഷണൽ പാർക്കിന്റെ കാടുകളുടെ ഉള്ളിൽ ഉള്ള ഈ ഗുഹകൾ മെയിൻ ഗേറ്റിൽനിന്നും 6 കിലോമീറ്ററും ബോരിവലി സ്റ്റേഷനിൽനിന്നും 7 കിലോമീറ്ററും അകലെയാണ്. രാവിലെ 9 മണി മുതൽ സഞ്ചാരികൾക്ക് പ്രവേശനമുണ്ട്. ഇന്ത്യൻ കലാരൂപങ്ങളിലും സംസ്കാരങ്ങളിലും ബുദ്ധ ചിന്താഗതിയുടെ സ്വാധീനം കാൻഹേരി ഗുഹകളിൽ കാണാൻ സാധിക്കും. കറുത്ത മല എന്ന് അർത്ഥം വരുന്ന സംസ്കൃത പദമായ കൃഷ്ണഗിരിയിൽനിന്നുമാണ് കാൻഹേരി എന്ന പേര് വന്നത്. വലിയ ബസാൾട്ടിക് പാറയിൽനിന്നും കൊത്തിയെടുത്തവയാണ് ഇവ.
വിവരണം
ക്രിസ്തുവിനു മുൻപ് ആദ്യ നൂറ്റാണ്ട് മുതൽ ക്രിസ്തുവിനു ശേഷം പത്താം നൂറ്റാണ്ട് വരെ ഈ ഗുഹകളുടെ ചരിത്രം നീളുന്നു. ബസാൾട്ടിൽനിന്നും 109 ഗുഹകൾ ഉണ്ടാക്കിയിരിക്കുന്നു. എല്ലാ ഗുഹകളിലും കട്ടിൽ ആയി ഒരു വലിയ പാറ കഷണമുണ്ട്. സ്തൂപം എന്ന് പറയുന്ന വലിയ കൽതൂണുകൾ ഉള്ള ബുദ്ധ ക്ഷേത്ര ഹാൾ ഉണ്ട്. കുന്നിൻറെ മുകളിലേക്ക് വീണ്ടും പോയാൽ കനാലുകളും സിസ്ടെർണുകളും കാണാം, ഇവയാണ് മുൻ കാലങ്ങളിൽ മഴവെള്ളത്തെ വലിയ ടാങ്കുകളിലേക്ക് എത്തിച്ചിരുന്നത്. ഈ ഗുഹകൾ സ്ഥിരം സന്യാസി ആശ്രമങ്ങൾ ആക്കിയ ശേഷം, ബുദ്ധൻറെ വാക്കുകൾ ഗുഹയിൽ ആലേപനം ചെയ്യപ്പെട്ടു. മൂന്നാം നൂറ്റാണ്ടോടുകൂടി കാൻഹേരി കൊങ്കൺ തീരത്തുള്ള പ്രധാനപ്പെട്ട ബുദ്ധ വാസസ്ഥലമായി മാറി. പത്താം നൂറ്റാണ്ടിൻറെ അവസാനത്തിൽ ബുദ്ധമത അധ്യാപകനായ അതിഷ രാഹുലഗുപ്തയിൽനിന്നും ബുദ്ധ ധ്യാനം പഠിക്കാനായി കൃഷ്ണഗിരി വിഹാരയിൽ എത്തി.
കാൻഹേരിയിലെ ലിഖിതങ്ങൾ
51 വ്യക്തതയുള ലിഖിതങ്ങളും 26 ശിലാലേഖങ്ങളും കാൻഹേരിയിൽ കാണപ്പെടുന്നു, ഇതിൽ ബ്രഹ്മി, ദേവനഗിരി എന്നിവയിലുള്ളവയും ഗുവ 90-ൽ ഉള്ള മൂന്ന് പഹ്ലാവി ശിലാലേഖങ്ങളും ഉൾപ്പെടുന്നു. പ്രധാനപ്പെട്ട ഒരു ലിഖിതത്തിൽ സതവഹാന രാജാവായിരുന്ന വിശിഷ്ടിപുത്ര സതകർണിയും രുദ്രദമൻറെ മകളുമായുള്ള വിവാഹത്തെക്കുറിച്ച് പരാമർശിക്കുന്നു.
കാൻഹേരിയിൽ കാണപ്പെട്ട 494 – 495 കാലത്തെ ലിഖിതത്തിൽ ത്രൈകുടക രാജവംശത്തെ കുറിച്ചു പരാമർശിക്കുന്നുണ്ട്.
ഗുഹാ ചുവർചിത്രങ്ങൾ
34-ആം നമ്പർ ഗുഹയുടെ മുകൾത്തട്ടിൽ ബുദ്ധൻറെ പൂർത്തിയാകാത്ത ഒരു ചിത്രമുണ്ട്.
സ്ഥാനം
ഇന്ത്യൻ സംസ്ഥാനമായ മഹാരാഷ്ട്രയുടെ തലസ്ഥാനമായ മുംബൈയുടെ പ്രാന്തപ്രദേശമായ ബോരിവലിയിൽ സഞ്ജയ്‌ ഗാന്ധി നാഷണൽ പാർക്കിൻറെ വളരെ അകത്താണ് കാൻഹേരി ഗുഹകൾ സ്ഥിതിചെയ്യുന്നത്. എല്ലാ മണിക്കൂറിലും ബസ്‌ സേവനം ലഭ്യമാണ്. പാർക്ക്‌ ഗേറ്റിലും ഗുഹാ കവാടത്തിലും പ്രവേശന ഫീസ്‌ നൽകണം.
പുറത്തേക്കുള്ള കണ്ണികൾ
വർഗ്ഗം:മുംബൈയിലെ ഗുഹകൾ വർഗ്ഗം:ഇന്ത്യയിലെ ഗുഹാക്ഷേത്രങ്ങൾ വർഗ്ഗം:ഗുഹകൾ
കോൽച്ചിസ്
ക്ലാസിക്കൽ കാലഘട്ടത്തിലെ ജോർജ്ജിയൻ നാട്ടുരാജ്യമായിരുന്നു കോൽച്ചിസ്,
ആനത്തൂക്കം വെള്ളി
2014 ലെ കേരള സാഹിത്യ അക്കാദമി പുരസ്കാരം നേടിയ മലയാള ബാലസാഹിത്യ ഗ്രന്ഥമാണ്. എം. ശിവപ്രസാദാണ് ഇതിന്റെ രചയിതാവ്.
കോട്ടുമല ടി.എം ബാപ്പു മുസ്ലിയാർ
മലപ്പുറം ജില്ലയിലെ പെരിങ്ങോട്ടുപുലം മാരത്തോട് എന്ന സ്ഥലത്ത് അബൂബക്കർ മുസ്ലിയാർ മുരിങ്ങേക്കൽ ഫാത്തിമ ദമ്പതികളുടെ മകനായി 1952 ഫെബ്രുവരി 10 ഒരു ഞായറാഴ്ചയായിരുന്നു ജനനം. പെരിങ്ങോട്ടുപുലത്തെ ഓത്തുപള്ളി -സ്കൂളിൽ നിന്ന് പ്രാഥമിക പഠനം. ശേഷം പരപ്പനങ്ങാടി പനയത്തിൽ (ഒരു വർഷത്തിലധികം ) ,ജാമിഅഃ നൂരിയ്യ അറബിക് കോളേജ് (ഒന്നാം ഘട്ടം 2 വർഷം), ആലത്തൂർപടി ദർസ് (രണ്ട് വർഷം) ,പൊട്ടച്ചിറ അൻവരിയ്യ (3 വർഷം) ,ജാമിഅഃ നൂരിയ്യ അറബിക് കോളേജ് ( രണ്ടാം ഘട്ടം 4 വർഷം) എന്നിങ്ങനെ മതപഠനം നടത്തി. (1974-ൽ)ഫൈസി ബിരുദം നേടി.
പിതാവ് ശൈഖുനാ കോട്ടുമല അബൂബകർ മുസ്ലിയാർ ,ശംസുൽഉലമാ ഇ.കെ. അബൂബക്കർ മുസ്‌ലിയാർ, കെ കെ അബൂബകർ ഹസ്രത്, വല്ലപ്പുഴ ഉണ്ണീൻകുട്ടി മുസ്ലിയാർ, കോക്കൂർ കുഞ്ഞി മുഹമ്മദ് മുസ്‌ലിയാർ എന്നിവരായിരുന്നു പ്രധാന ഗുരുനാഥൻമാർ. പദവികൾ
സേവനം
രണ്ടു വർഷത്തെ അരിപ്ര വേളൂർ ജുമുഅ മസ്ജിദിൽ ദർസ് നടത്തി കൊണ്ടാണ് ജ്ഞാന മേഖലയിലെ സേവനത്തിന് അദ്ദേഹം തുടക്കം കുറിച്ചത്, തുടർന്ന് പിതാവിൻറെ നിർദ്ദേശ പ്രകാരം ഒരു വർഷം നന്തി ദാറുസ്സലാമിലും , 38 വർഷം  കടമേരി റഹ്മാനിയ്യയിലുമായി സേവനം നടത്തി. ഇന്ത്യയിലെ തന്നെ മികച്ച മതഭൗതിക വിദ്യാഭ്യാസ സ്ഥാപനമായി റഹ്മാനിയ്യയെ മാറ്റിയെടുക്കുന്നതിൽ അദ്ദേഹം വലിയ പങ്ക് വഹിച്ചു.
പദവികൾ
സമസ്ത (ഇസ്‌ലാമിക സംഘടന) ( ഇ.കെ ) ജോയിൻറ് സെക്രട്ടറി, സമസ്ത കേരളാ ഇസ്ലാം മത വിദ്യാഭ്യാസ ബോർഡ് ജനറൽ സെക്രട്ടറി, സമസ്ത ഫത്‌വ കമ്മിറ്റി കൺവീനർ, ജംഇയ്യതുൽ മുഫത്തിശീൻ സംസ്ഥാന പ്രസിഡന്റ് , കടമേരി റഹ്മാനിയ്യ അറബിക് കോളേജ് പ്രിൻസിപ്പാൾ, എം.ഇ.എ എഞ്ചിനീയറിംഗ് കോളേജ് ജനറൽ കൺവീനർ, കേരളാ ഹജ് കമ്മിറ്റി ചെയർമാൻ,സുപ്രഭാതം ദിനപത്രം ചെയർമാൻ, എഡിറ്റർ,പബ്ലിഷർ എന്നീ നിലകളിൽ പ്രവർത്തിച്ചു. 2017 ജനുവരി 10 ന് അന്തരിച്ചു[1]
ഓവൻ വില്ലൻസ് റിച്ചാർഡ്സൺ
നോബൽ സമ്മാന ജേതാവായ ഒരു ബ്രിട്ടീഷ് ഭൗതിക ശാസ്ത്രജ്ഞനായിരുന്നു സർ ഓവൻ വില്യൻസ് റിച്ചാർഡ്സൺ(26 ഏപ്രിൽ 1879 - 15 ഫെബ്രുവരി 1959). തെർമയോണിക് എമിഷനിൽ നടത്തിയ പഠനങ്ങൾക്കും തുടർന്ന് റിച്ചാർഡ്സൺ നിയമം കണ്ടുപിടിച്ചതിനും അദ്ദേഹത്തിന് 1928ൽ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു.
അവലംബം
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1879-ൽ ജനിച്ചവർ
പി.പി. സുമോദ്
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ തരൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് '''പി.പി. സുമോദ്'''. 2021-ലെ തിരഞ്ഞെടുപ്പിൽ കോൺഗ്രസിലെ കെ.എ. ഷീബയെ 24,531 വോട്ടുകൾക്ക് പരാജയപ്പെടുത്തിയാണ് പി.പി. സുമോദ് നിയമസഭയിലേക്ക് എത്തിയത്.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
മാർ ഔഗേൻ കുര്യാക്കോസ്
കിഴക്കിന്റെ അസ്സീറിയൻ സഭയുടെ ഇന്ത്യൻ മെത്രാസന പ്രവിശ്യ ആയ കൽദായ സുറിയാനി സഭയുടെ അദ്ധ്യക്ഷനായ മെത്രാപ്പോലീത്തയാണ് മാർ ഔഗേൻ കുര്യാക്കോസ്.
അവലംബം
വർഗ്ഗം:പൗരസ്ത്യ സുറിയാനി മേൽപ്പട്ടക്കാർ വർഗ്ഗം:മെത്രാപ്പോലീത്തമാർ
കളിത്തോഴൻ
പ്രസാദ്ആർട്ട് പിക്ചേഴ്സിനുവേണ്ടി എ.വി. സുബ്ബാറാവു നിർമിച്ച മലയാളചലച്ചിത്രമാണ് കളിത്തോഴൻ. ഹൈദരാബാദിലെ സതേണ്മൂവിടോനിൽ നിർമിച്ച ഈ ചിത്രം എം. കൃഷ്ണൻ നായരാണ് സംവിധാനം ചെയ്തത്. ജിയോപിക്ചേഴ്സ് വിതരണം നടത്തിയ കളിത്തോഴൻ 1966 ഫെബ്രുവരി 01-നു തിയേറ്ററുകളിൽ പ്രദർശനത്തിന് എത്തി. പി. ജയചന്ദ്രന്റെ ആദ്യം പുറത്തിറങ്ങിയ ഗാനമായ മഞ്ഞലയിൽ മുങ്ങിത്തോർത്തി ഈ ചിത്രത്തിലാണ്.
പുറത്തേക്കുള്ള കണ്ണികൾ
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ഭാസ്കരൻ- ദേവരാജൻ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ചെകിളപ്പൂക്കൾ
ചെകിളപ്പൂക്കൾ
മീനുകളിൽ ചെകിളപ്പൂക്കൾ ശരീരത്തിന് അകത്താണ്, എല്ലുള്ള മൽസ്യങ്ങളിൽ വെള്ളം കടന്നു പൊക്കാൻ ഉള്ള വഴി ഒരെണ്ണം മാത്രം ആണ് , തരുണാസ്ഥി മത്സ്യങ്ങളിൽ ഇത് ഒന്നിൽ കൂടുതൽ കാണുന്നു , സാധാരണയായി ഇത് 5 ആണെകിലും 7 വരെ ഉള്ളവ ഉണ്ട്.
ബകോംഗോ
കോംഗോയിലെ ഏറ്റവും വലിയ ഗ്രോത്രങ്ങളിൽ ഒന്നാണ് ബകോംഗോ. ഇവർ കോംഗോ ജനം എന്നും അറിയപ്പെടുന്നു. 'വേട്ടക്കാരൻ' എന്നാണ് ബകോംഗോയ്ക്ക് അർത്ഥം. കോംഗോ നദിക്കരയിൽ ബി.സി. 500 ൽ ആണ് ഇവർ കുടിയേറ്റം തുടങ്ങിയത്. പിന്നീട് ആഫ്രിക്കയിലെ പ്രധാന രാജ്യങ്ങളിൽ ഒന്നിന് ഇവർ രൂപം കൊടുത്തു. കോംഗോകൾ ബാണ്ടു ഗോത്രസംഘത്തിൽ ഉൾപ്പെടുന്നു. 15 ആം നൂറ്റാണ്ടിൽ യൂറോപ്യൻ അധിനിവേശം ഉണ്ടാകുന്നതോടെയാണ് കോംഗോ രാജ്യത്തിന്റെ അപചയം തുടങ്ങുന്നത്.
ഡി ആർ കോംഗോ, കോംഗോ റിപ്പബ്ലിക്, അംഗോള എന്നീ രാജ്യങ്ങളിലായി ഒന്നേകാൽ കോടിയോളം കോംഗോകൾ താമസിക്കുന്നു. ഇവരുടെ ഭാഷ കികോംഗോ എന്നറിയപ്പെടുന്നു. മിക്ക കോംഗോകളും ക്രിസ്ത്യാനികളാണ്. കൃഷിയാണ് കോംഗോകളുടെ മുഖ്യതൊഴിൽ. മരച്ചീനി, ചോളം, ഉരുളക്കിഴങ്ങ്, നിലക്കടല, കാപ്പി എന്നിവയാണ് പ്രധാനമായും കൃഷിചെയ്യുന്നത്.
വർഗ്ഗം:ആഫ്രിക്കൻ ഗോത്രവംശങ്ങൾ
യൂറോത്തെമിസ്
ലഘുചിത്രം| [[പാണ്ടൻ വയൽതെയ്യൻ|യുറോതെമിസ് സിഗ്നറ്റ, പെൺ]] ലിബെല്ലുലിഡെ എന്ന തുമ്പി കുടുംബത്തിലെ ഒരു ജനുസ്സാണ് യൂറോത്തെമിസ്. ആഫ്രിക്ക, ഏഷ്യ, ഇന്തോനേഷ്യ, ഓസ്ട്രേലിയ എന്നിവിടങ്ങളിൽ കാണപ്പെടുന്ന ഇടത്തരം വലിപ്പമുള്ള കല്ലൻതുമ്പികളാണ് ഇവ.
സ്പീഷീസ്
യുറോതെമിസ് ജനുസ്സിൽ ഇനിപ്പറയുന്ന ഇനം ഉൾപ്പെടുന്നു:
പരാമർശങ്ങൾ
വർഗ്ഗം:CS1 German-language sources (de) വർഗ്ഗം:കല്ലൻതുമ്പികൾ വർഗ്ഗം:തുമ്പികൾ വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ
എ. പ്രഭാകരൻ
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ മലമ്പുഴ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് '''എ. പ്രഭാകരൻ'''. 2021-ലെ തിരഞ്ഞെടുപ്പിൽ കോൺഗ്രസിലെ എസ്.കെ. അനന്തകൃഷ്ണനെ 25,734 വോട്ടുകൾക്ക് പരാജയപ്പെടുത്തിയാണ് എ. പ്രഭാകരൻ നിയമസഭയിലേക്ക് എത്തിയത്.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
യുടിസി+00:30
യുടിസി+00:30 എന്നത് യുടിസിയിൽനിന്നും +00:30 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് യൂണിവേഴ്സൽ സ്റ്റാന്റേഡ് സമയത്തിൽ നിന്നു  30 മിനിട്ട് മുന്നോട്ടുള്ള സമയമേഖലയാണ്.
യുടിസി+00:30  ബ്രിട്ടീഷ് രാജകുടുംബത്തിൽ ഉപയോഗിച്ചിരുന്നു. അത് സാന്ദ്രിംഗം സമയം എന്ന് അറിയപ്പെട്ടിരുന്നു. അത് 1936 ൽ നിർത്തലാക്കി.
1984ൽ സെൻട്രൽ യൂറോപ്യൻ സമയം കൈക്കൊള്ളുന്നത് വരെ സ്വിറ്റ്സർലന്റിലും ഈ സമയം ഉപയോഗിച്ചിരുന്നു.
ഇത് കൂടി കാണുക
]]
അവലംബം
വർഗ്ഗം:യുടിസി വ്യതിയാനങ്ങൾ
പൈതഗോറിയൺ
ഗ്രീസിലെ സാമോസ് ദ്വീപിൽ സ്ഥിതിചെയ്യുന്ന ഒരു പുരാതന കോട്ടനഗരമാണ് പൈതഗോറിയൺ (Pythagoreion). പുരാതന ഗ്രീക്, റോമൻ സ്മാരകങ്ങളും ഇവിടെ കാണപ്പെടുന്നു. കൂടാതെ പ്രശസ്തമായ യൂപാലിനോസ് തുരങ്കവും ഇവിടാത്തെ മറ്റൊരു ആകർഷണമാണ്. ഇന്ന് ഗ്രീസിലെ ഒരു പ്രധാന വിനോദസഞ്ചാരകേന്ദ്രം കൂടിയാണ് ഈ പട്ടണം.
1992-ൽ സാമോസിലെ തന്നെ ഹീരായോണിന്റെ കൂടെ പൈതഗോറിയണെയും യുനെസ്കോ ലോകപൈതൃക പട്ടികയിൽ ഉൾപ്പെടുത്തിയിരുന്നു.
ക്രിസ്റ്റിയേൻ വോൽഹാറ്റ്
ക്രിസ്റ്റിയേൻ നുസ്സെലൈൻ വോൽഹാഡ് (ജനനം 12 ഒക്റ്റോബർ 1942) വൈദ്യശാസ്ത്രത്തി 1995-ലെ നോബൽ പുരസ്കാരം നേടി. എഡ്വേഡ് ലൂയിസും എറിക് വീഷോസുമായിരുന്നു വോൽഹാഡുമായി ഈ സമ്മാനം പങ്കിട്ടെടുത്തത്. ഭ്രൂണത്തിന്റെ ആദ്യദശയിലുളള വികസനമായിരുന്നു ഇവരുടെ ഗവേഷണ മേഖല.
ജീവിതരേഖ
ജർമനിയിലെ മാഗ്ഡിബർഗിലാണ് ക്രിസ്റ്റിയേൻ ജനിച്ചത്. ഫ്രാങ്ക്ഫർട്ടിലെ ഗേഥേ യുണിവഴ്സിറ്റിയിലും ട്യൂബിംഗൻ യൂണിവഴ്സിറ്റിയിലുമായി വിദ്യാഭ്യാസം പൂത്തിയാക്കി. ഏകകോശത്തിൽ നിന്ന് അതിസങ്കീർണ്ണമായ ബഹുകോശങ്ങളായി ഭ്രൂണം വികസനം പ്രാപിക്കുന്ന പ്രക്രിയ (embryogenesis)ആയിരുന്നു   ക്രിസ്റ്റിയേൻ  വോൽഹാഡിന്റെ ഗവേഷണ വിഷയം. ഇതിനായി അവർ തെരഞ്ഞെടുത്ത മാതൃക ഈച്ചകളായിരുന്നു(ഡ്രോസോഫില).വികസനത്തിന് ഉത്തരവാദികളായ ജീനുകളെ വോൽഹാഡും സഹപ്രവർത്തകനായ വീഷോസും കണ്ടെത്തി.
അവലംബം
വർഗ്ഗം: നോബൽ സമ്മാനം നേടിയ വനിതകൾ വർഗ്ഗം:1942-ൽ ജനിച്ചവർ വർഗ്ഗം:ഒക്ടോബർ 20-ന് ജനിച്ചവർ വർഗ്ഗം:ജർമ്മൻ ഭിഷഗ്വരർ
കാൽവിൻ കൂളിഡ്ജ്
അമേരിക്കൻ ഐക്യനാടുകളിലെ മുപ്പതാമത്തെ പ്രസിഡൻും റിപ്പബ്ലിക്കൻ പാർട്ടി നേതാവും അഭിഭാഷകനുമായിരുന്നു കാൽവിൻ കൂളിഡ്ജ് - Calvin Coolidge. 1920ൽ അമേരിക്കയുട 29 ആമത്തെ വൈസ് പ്രസിഡന്റായി തിരഞ്ഞെടുക്കപ്പെട്ടു. 1923ൽ വാറൻ ഹാർഡിംഗിന്റെ പെട്ടൊന്നുള്ള മരണത്തെ തുടർന്നാണ് പ്രസിഡന്റായത്. 1923 ആഗസ്റ്റ് രണ്ടു മുതൽ 1929 മാർച്ച് നാലു വരെ അമേരിക്കൻ പ്രസിഡന്റായി സേവനമനുഷ്ടിച്ചു.
ജനനം, കുടുംബം
ജോൺ കാൽവിൻ കൂലിഡ്ജ്, വിക്ടോറിയ ജോസഫൈൻ മൂർ എന്നിവരുടെ രണ്ടു മക്കളിൽ മൂത്തയാളായി 1872 ജൂലൈ നാലിന് ജനിച്ചു. അമേരിക്കൻ ഐക്യനാടുകളുടെ സ്വാതന്ത്ര്യ ദിനമായ ജൂലൈ നാലിന് ജനിച്ച അമേരിക്കൻ പ്രസിഡന്റാണ് ഇദ്ദേഹം. ഒരു സർക്കാർ ഉദ്യോഗസ്ഥനായിരുന്നു കാൽവിൻ കൂളിഡ്ജിന്റെ പിതാവ്. വിട്ടുമാറാത്ത ശ്വാസകോശരോഗത്തിന് ഇരയായ മാതാവ് വിക്ടോറിയ ജോസഫൈൻ, കൂളിഡ്ജിന് 12 വയസ്സായ സമയത്ത് മരണപ്പെട്ടു. ഇളയ സഹോദരി ഗ്രേസ് കൂളിഡ്ജ് പതിനഞ്ചാം വയസ്സിൽ മരണപ്പെട്ടു. 1891ൽ കൂളിഡ്ജിന്റെ 18ാം വയസ്സിൽ പിതാവ് പുനർവിവാഹിതനായി.
അവലംബം
വർഗ്ഗം:അമേരിക്കൻ പ്രസിഡണ്ടുമാർ വർഗ്ഗം:അമേരിക്കൻ വൈസ് പ്രസിഡന്റുമാർ വർഗ്ഗം:1872-ൽ ജനിച്ചവർ
നെറ്റ്ഫ്ലിക്സ്
നെറ്റ്ഫ്ലിക്സ് 1997 ഓഗസ്റ്റ് 29-ന് സ്കോട്ട്സ് വാലി, കാലിഫോർണിയയിൽ റീഡ് ഹസ്റ്റിംഗ്സ്, മാർക്ക് റാൻഡോൾഫ് എന്നിവർ ചേർന്ന് നിർമിച്ച ഒരു അമേരിക്കൻ വിനോദ കമ്പനിയാണ്. മെയിൽ വഴി ഡി.വി.ഡി യൊ ഓൺലൈനായോ മീഡിയ സ്ട്രീമിങ് വീഡിയോ ഓൺ ഡിമാൻഡ് എന്നീ സേവനങ്ങളിൽ ആണ് കമ്പനി ശ്രദ്ധ കേന്ദ്രീകരിക്കുന്നത്.2013-ൽ നെറ്റ്ഫ്ലിക്സ് ഫിലിം നിർമ്മാണത്തിലൊട്ടും ടെലി ഫിലിം നിർമ്മാണത്തിലൊട്ടും, ഓൺലൈൻ വിതരണത്തിലോട്ടും വിപുലീകരിച്ചു.
ഡിവിഡിയുടെ വിൽപനയും വാടകക്ക് കൊടുക്കുന്ന ബിസിനസ് രീതിയും ആയിരുന്നു നെറ്റ്ഫ്ലിക്സ് ആദ്യം പിന്തുടർന്നിരുന്നത്. 2007 ൽ ഡിവിഡി ബ്ലൂ-റേ വാടക സേവനത്തോടൊപ്പം സ്ട്രീമിംഗ് സംവിധാനവും നെറ്റ്ഫ്ലിക്സ് അവതരിപ്പിച്ചു. 2010 ൽ കാനഡയിൽ സ്ട്രീമിംഗ് സംവിധാനം അവതരിപ്പിച്ച കമ്പനി 2016 ജനുവരിയോടെ 190 രാജ്യങ്ങളിലേക്ക് അവരുടെ സേവനം വ്യാപിപ്പിച്ചു.
അമേരിക്കയിലെ കാലിഫോർണിയയിലെ ലോസ് ഗാതോസിൽ ആണ് നെറ്റ്ഫ്ലിക്സ്ന്റെ ആസ്ഥാനം. നെതർലാൻഡ്സ്, ബ്രസീൽ, ഇന്ത്യ, ജപ്പാൻ, ദക്ഷിണ കൊറിയ എന്നിവിടങ്ങളിൽ ഓഫിസ്‌ ഉണ്ട്.
ചരിത്രം
കാലിഫോർണിയയിലെ സ്കോട്ട്സ് വാലിയിൽ മാർക് റാൻഡോൾഫ്, റീഡ് ഹേസ്റ്റിംഗ്സ് എന്നിവർ ചേർന്നാണ് ഓഗസ്റ്റ് 29, 1997 ന് നെറ്റ്ഫിക്സ് സ്ഥാപിച്ചത്. പ്യൂർ ആട്രിയ കോർപ്പറേഷൻ എന്ന കമ്പനിയുടെ വിപണന ഡയറക്ടറായി റാൻഡോൾഫ് പ്രവർത്തിച്ചു. മൈക്രോവയേർ ഹൌസ് എന്ന കമ്പ്യൂട്ടർ സ്ഥാപനത്തിന്റെ സ്ഥാപകരിൽ ഒരാളുമായിരുന്നു റാൻഡോൾഫ്. കമ്പ്യൂട്ടർ വിദഗ്ദ്ധനും ഗണിതശാസ്ത്രജ്ഞനുമായ ഹേസ്റ്റിംഗ്സ് 1997 ൽ പ്യൂർ ആട്രിയ കോർപ്പറേഷൻ 700 ദശലക്ഷം ഡോളറിന് റാഷണൽ സോഫ്റ്റ്‌വെയർ കോർപ്പറേഷൻ എന്ന കമ്പനിക്ക് വിറ്റു. അപ്പോൾ സിലിക്കൺ വാലി ചരിത്രത്തിലെ ഏറ്റവും സമ്പന്നമായ ഏറ്റെടുക്കലായിരുന്നു അത്. പിന്നീടാണ് നെറ്റ്ഫിക്സ് എന്ന ആശയം അവർ മുന്നോട്ടുവച്ചു.
1998 ഏപ്രിൽ 14 ന് മുപ്പതു ജീവനക്കാരും 925 ഡിവിഡിയുമായി എതിരാളിയായ ബ്ലോക്ക്‌ ബസ്റ്ററിന് സമാനമായ നിരക്കുകളും നിബന്ധനക ളുമായി നെറ്റ്ഫ്ലിക്സ് പ്രവർത്തനം ആരംഭിച്ചു.
നെറ്റ്ഫ്ലിക്സ് ഒറിജിനലുകൾ
നെറ്റ്ഫിക്സ് സ്വയം നിർമിച്ച് അവരുടെ നെറ്റ്‌വർക്കിൽ മാത്രം വിതരണം ചെയ്യുന്ന പരമ്പരകൾ ആണ് നെറ്റ്ഫ്ലിക്സ് ഒറിജിനലുകൾ എന്ന് അറിയപ്പെടുന്നത്. 2011 മാർച്ചിൽ, നെറ്റ്ഫ്ലിക്സ് അതിന്റെ ലൈബ്രറിയിൽ യഥാർത്ഥ ഉള്ളടക്കം സ്വന്തമാക്കാനുള്ള ശ്രമം തുടങ്ങി. 2013 ഫെബ്രുവരിയിൽ ആരംഭിച്ച ഒരു മണിക്കൂർ നീളുന്ന രാഷ്ട്രീയ നാടക ഹൌസ് ഓഫ് കാർഡ്‌സ് ആണ് അത്തരത്തിൽ നിർമിച്ച ആദ്യ പരമ്പര. 2013 ജൂലായിലിൽ പുതിയ പരമ്പരയായ ഓറഞ്ച് ഈസ്‌ ദ ന്യൂ ബ്ലാക്ക്‌ അരങ്ങേറി. 2016 ഫെബ്രുവരിയിൽ ഓറഞ്ച് ഈസ്‌ ദ ന്യൂ ബ്ലാക്ക്‌ പരമ്പരയുടെ അഞ്ചാം, ആറാം, ഏഴാം സീസൺ നിർമ്മിക്കാൻ തീരുമാനിച്ചു. സയൻസ് ഫിക്ഷൻ ഡ്രാമ സെൻസ്8 ജൂൺ 2015 ൽ പുറത്തിറങ്ങി. ദ വച്ചോസ്സ്കിസ്, ജെ. മൈക്കിൾ സ്ട്രാക്ചിൻസ്കി എന്നിവർ ചേർന്നാണ് നിർമ്മിച്ചത്. ബ്ലഡ്ലൈനും നാർക്കോസും 2015 ൽ നെറ്റ്ഫ്ലിക്സ് പുറത്തിറക്കിയ രണ്ട് പരമ്പരകളാണ്.
2016 ൽ നെറ്റ്ഫ്ലിക്സ് ഒറിജിനൽ പരമ്പരകൾ വികസിപ്പിക്കുന്നത് തുടർന്നു. സയൻസ് ഫിക്ഷൻ പരമ്പര സ്ട്രേഞ്ചർ തിങ്സ് ജൂലൈ 2016 ൽ പ്രദർശിപ്പിച്ചു. 2016 ൽ നെറ്റ്ഫ്ലിക്സ് 126 സീരിയലുകളും റിലീസ് ചെയ്തു. മറ്റൊരു ടിവി ചാനലിനും സാധിക്കാത്ത നേട്ടമാണിത്. 2017 ൽ 1,000 മണിക്കൂർ ഒറിജിനൽ ഉള്ളടക്കത്തെ പുറത്തിറക്കുമെന്ന് നെറ്റ്ഫ്ലിക്സ് പ്രതീക്ഷിക്കുന്നു. 2019 ഓടെ തങ്ങളുടെ കൈവശമുള്ള ഉള്ളടക്കത്തിന്റെ പകുതിയും സ്വയം നിർമിതമായിരിക്കണമെന്നു നെറ്റ്ഫ്ലിക്സ് തീരുമാനിച്ചു. അതിനായി 2018 വർഷത്തിൽ 8 ബില്ല്യൻ ഡോളർ നിക്ഷേപിക്കുന്നതിനുള്ള ഒരു പദ്ധതി പ്രഖ്യാപിച്ചു.
വിക്രം (ചലച്ചിത്രം)
ലോകേഷ് കനകരാജ് സംവിധാനം ചെയ്ത് 2022-ൽ പുറത്തിറങ്ങിയ ഒരു തമിഴ് ആക്ഷൻ ത്രില്ലർ ചിത്രമാണ് വിക്രം. കമൽ ഹാസൻ ആണ് ഈ ചലച്ചിത്രത്തിലെ കേന്ദ്ര കഥാപാത്രത്തെ അവതരിപ്പിക്കുന്നത്. സൂര്യ, വിജയ് സേതുപതി, ഫഹദ് ഫാസിൽ എന്നിവരും ചിത്രത്തിൽ പ്രധാന കഥാപാത്രങ്ങളായി അഭിനയിക്കുന്നുണ്ട്.1986-ൽ പുറത്തിറങ്ങിയ അതേ പേരിലുള്ള ചിത്രത്തിന്റെ ഒരു സ്പിൻ ഓഫ് ആണ് ഈ ചിത്രം. കൂടാതെ കൈതി (2019) എന്ന ചിത്രവുമായി ഒരു സിനിമാറ്റിക് യൂണിവേഴ്സ് പങ്കിടുന്നു.
കഥാസംഗ്രഹം
ഏജന്റ് വിക്രമിന്റെ നേതൃത്വത്തിലുള്ള ഒരു ബ്ലാക്ക്-ഓപ്‌സ് സ്ക്വാഡ്, അതിൽ സന്ധാനത്തിന്റെ നേതൃത്വത്തിലുള്ള വെട്ടി വഗയ്യര എന്ന മയക്കുമരുന്ന് സിൻഡിക്കേറ്റ് ഗ്രൂപ്പിനെ അദ്ദേഹം ലക്ഷ്യമിടുന്നു, കാണാതായ മയക്കുമരുന്ന് തന്റെ ശീത രക്തമുള്ള ബോസ് റോളക്‌സിന് കൈമാറാൻ ഓർഡർ ചെയ്തു.
നിർമ്മാണം
2019 നവംബറിലാണ് ലോകേഷ് കനകരാജ്, കമൽ ഹാസന്റെ ഉടമസ്ഥതയിലുള്ള രാജ് കമൽ ഫിലിംസ് ഇന്റർനാഷണലുമായി പുതിയ ചലച്ചിത്രം നിർമ്മിക്കുന്നതിനുള്ള കരാർ ഒപ്പിട്ടത്. അതിനു മുൻപു തന്നെ ലോകേഷ്, കമൽ ഹാസന്റെ സിനിമകളോടുള്ള തന്റെ ആരാധനയും, കമൽ ഹാസന്റെ സത്യ, വിരുമാണ്ടി തുടങ്ങിയ ചലച്ചിത്രങ്ങൾ തന്നിൽ ചെലുത്തിയ സ്വാധീനയും വെളിപ്പെടുത്തിയിരുന്നു. എന്നാൽ നവംബറിൽ കരാറൊപ്പിട്ടെങ്കിലും മറ്റ് പല പ്രോജക്ടുകൾ കാരണം ഇരുവർക്കും പുതിയ ചലച്ചിത്രത്തിന്റെ പ്രാരംഭ പ്രവർത്തനങ്ങൾ ആരംഭിക്കാൻ സാധിച്ചില്ല. തുടർന്ന് 2019 ഡിസംബറിൽ ലോകേഷ്, പുതിയ തിരക്കഥ രജനികാന്തിനോട് അവതരിപ്പിക്കുകയുണ്ടായി. ഇതുമായി ബന്ധപ്പെട്ട ചർച്ചകൾ തുടരുന്നതിനിടെയാണ് കോവിഡ് വൈറസ് ബാധയും തുടർന്ന് ലോക്ക്ഡൗണും ഉണ്ടായത്.
തുടർന്ന് 2020 സെപ്റ്റംബറിൽ, കമൽ ഹാസനെ നായകനാക്കിക്കൊണ്ടുള്ള തന്റെ പുതിയ പ്രോജക്ട് ലോകേഷ് പ്രഖ്യാപിച്ചു. തുടർന്ന് പുറത്തിറക്കിയ ഫസ്റ്റ് ലുക്ക് പോസ്റ്ററിൽ അനിരുദ്ധ് രവിചന്ദർ ആണ് സംഗീത സംവിധായകൻ എന്നും രേഖപ്പെടുത്തിയിരുന്നു. ലോകേഷിനോടൊപ്പവും കമൽ ഹാസനൊപ്പവും അനിരുദ്ധ് ഇത് രണ്ടാം തവണയാണ് ഒരുമിച്ച് പ്രവർത്തിക്കുന്നത്. ഇതിനുമുൻപ് യഥാക്രമം മാസ്റ്റർ, ഇന്ത്യൻ 2 എന്നീ ചലച്ചിത്രങ്ങൾ ഇവരോടൊപ്പം അനിരുദ്ധ് പ്രവർത്തിച്ചിരുന്നു. ഫസ്റ്റ് ലുക്ക് പോസ്റ്റർ പുറത്തിറങ്ങിയതിനു ശേഷം ""എവനെന്റ്രു നിനൈത്തായ്" എന്നായിരിക്കും ചിത്രത്തിന്റെ പേര് എന്നായിരുന്നു ആദ്യമുണ്ടായിരുന്ന അഭ്യൂഹങ്ങൾ.  2022- ജൂൺ 3ന് സിനിമ റിലീസ് ചെയ്യാനാണ് തീരുമാനമെന്നും സെക്കന്റ് ലുക്ക് പോസ്റ്ററിനോടൊപ്പം കുറിച്ചിരുന്നു.
2020 ഒക്ടോബർ മാസത്തിൽ ചെന്നൈയിൽ വച്ച് കേന്ദ്ര സർക്കാർ നിർദ്ദേശിച്ച കോവിഡ് പ്രോട്ടോക്കോളുകൾ പാലിച്ചുകൊണ്ട് ചിത്രത്തിന്റെ നിശ്ചലചിത്ര ഛായാഗ്രഹണം ആരംഭിച്ചു. 2020 നവംബർ 7-ന് കമൽ ഹാസന്റെ 66-ാം പിറന്നാൾ പ്രമാണിച്ച് കമൽ ഹാസനെ ഉൾപ്പെടുത്തിക്കൊണ്ടുള്ള ചിത്രത്തിന്റെ ടൈറ്റിൽ ടീസർ പുറത്തിറങ്ങുകയുണ്ടായി. "വിക്രം" എന്നുള്ള ചിത്രത്തിന്റെ പേരും ഈ ടീസറിലാണ് പ്രഖ്യാപിച്ചത്. ഇതിനുമുൻപ് 1986-ലും കമൽ ഹാസൻ അഭിനയിച്ച് വിക്രം എന്ന പേരിൽ ഒരു ചലച്ചിത്രം പുറത്തിറങ്ങിയിട്ടുണ്ട്.
പുറം കണ്ണികൾ
വർഗ്ഗം:ഹോട്ട്സ്റ്റാറിൽ വന്ന സിനിമകൾ വർഗ്ഗം:തമിഴ് ചലച്ചിത്രങ്ങൾ വർഗ്ഗം:കമൽ ഹാസൻ അഭിനയിച്ച ചലച്ചിത്രങ്ങൾ വർഗ്ഗം:ലോകേഷ് കനകരാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
പട്രീഷ്യ സ്റ്റീഗ്
സ്തനാർബുദ മെറ്റാസ്റ്റാസിസ് മേഖലയിൽ പ്രവർത്തിക്കുന്ന ഒരു കാൻസർ ഗവേഷകയാണ് പട്രീഷ്യ സ്റ്റീഗ് (Patricia Steeg). സ്തനാർബുദം ശരീരത്തിന്റെ മറ്റ് ഭാഗങ്ങളിലേക്ക് വ്യാപിക്കാൻ കാരണമാകുന്ന NME1 ജീൻ ആദ്യമായി കണ്ടെത്തിയ വ്യക്തിയാണ് അവർ.
വിദ്യാഭ്യാസം
പട്രീഷ്യ സ്റ്റീഗ് മേരിലാൻഡ് സർവ്വകലാശാലയിൽ പഠനത്തിന് ചേരുകയും അവിടെ നിന്ന് 1982 ൽ പിഎച്ച്‌ഡി നേടുകയും ചെയ്തു.
കരിയർ
പട്രീഷ്യ സ്റ്റീഗ്, 2014 മുതൽ സെന്റർ ഫോർ കാൻസർ റിസർച്ചിൽ വിമൻസ് മാലിഗ്നൻസീസ് ബ്രാഞ്ചിന്റെ ഡെപ്യൂട്ടി മേധാവിയായി സേവനമനുഷ്ടിക്കുകയും, കൂടാതെ കേന്ദ്രത്തിനായുള്ള വിവർത്തന റിസോഴ്‌സസ് ഓഫീസിന്റെ കോ-ഡയറക്ടറായി പ്രവർത്തിക്കുകയും ചെയ്തു. ഡിപ്പാർട്ട്‌മെന്റൽ ബയോളജി ആൻഡ് അനോമലിസ് ലബോറട്ടറിയിലെ മെഡിക്കൽ റിസർച്ച് ഫെലോഷിപ്പിനായുള്ള ജെയ്ൻ കോഫിൻ ചൈൽഡ് മെമ്മോറിയൽ ഫണ്ട്, കൂടാതെ നാഷണൽ ഇൻസ്റ്റിറ്റ്യൂട്ട് ഓഫ് ഡെന്റൽ റിസർച്ച്, നാഷണൽ ക്യാൻസർ ഇൻസ്റ്റിറ്റ്യൂട്ടിലെ ലബോറട്ടറി ഓഫ് പതോളജി എന്നിവയുടെ സ്വീകർത്താവ് കൂടിയാണ് സ്റ്റീഗ്. 1992-ൽ, സ്റ്റീഗിന് ലബോറട്ടറി ഓഫ് പതോളജിയിൽ കാലാവധിയും ലഭിച്ചു.
അഗ്നിപർവ്വതം (ചലച്ചിത്രം)
അഗ്നിപർവതം ( അഗ്നിപർവ്വതം  ' ) 1979 ലെ ഇന്ത്യൻ മലയാളം ചിത്രമാണ്. പി. ചന്ദ്രകുമാർ സംവിധാനം ചെയ്ത് കെ.പി. കൊട്ടാരക്കര നിർമ്മിക്കുന്നു. ചിത്രത്തിൽ മധു, ശ്രീവിദ്യ, അംബിക, ജോസ് പ്രകാശ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. സിനിമയിൽ ശ്രീകുമാരൻ തമ്പിയുടെ ഗാനങ്ങൾ ക്ക് പുകഴേന്തി  ഈണം പകർന്നു.
തമിഴ് ഹിറ്റ് തങ്ക പത്തക്കത്തിന്റെ റീമേക്കായിരുന്നു അത്
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:പുകഴേന്തി സംഗീതം നൽകിയ ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:മധു-ശ്രീവിദ്യ ജോഡി വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
തെക്കേകരകിഴക്ക്
ആലപ്പുഴ ജില്ലയിൽ കാർത്തികപ്പള്ളി താലൂക്കിൽ പള്ളിപ്പാട് പഞ്ചായത്തിൽപെട്ട ഒരു ഗ്രാമമാണ് തെക്കേകരകിഴക്ക്. ഒരു ഗാന്ധിജി സ്മാരക ഗ്രന്ഥശാല ഈ ഗ്രാമത്തിലുണ്ട്. പള്ളിപ്പാട് പഞ്ചായത്തിന്റെ തെക്കേ കിഴക്കേ അതിർത്തിയിൽ ആണ് തെക്കേകര കിഴക്കുംമുറികര സ്ഥിതി ചെയുന്നത്. അരയകുളങ്ങര ക്ഷേത്രം ഇവിടെ സ്ഥിതി ചെയ്യുന്നു. അച്ചൻ കോവിൽ ആറ് ഈ ഗ്രാമത്തിൽക്കൂടി ഒഴുകുന്നു.
മഴപെയ്തു തോരുമ്പോൾ
2014 ലെ കേരള സാഹിത്യ അക്കാദമി പുരസ്കാരം നേടിയ മലയാള ഹാസസാഹിത്യ ഗ്രന്ഥമാണ്. ടി.ജി. വിജയകുമാറാണ് ഇതിന്റെ രചയിതാവ്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
നടുവട്ടം
നടുവട്ടം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സമ്മർ ലാൻഡ്‌സ്‌കേപ്പ് വിത്ത് ഹാർവെസ്റ്റേഴ്സ്
ഫ്ലെമിഷ് കലാകാരന്മാരായ ജൂസ് ഡി മോമ്പർ, ജാൻ ബ്രൂഗൽ ദി എൽഡർ എന്നിവർ ചേർന്ന് വരച്ച ക്യാൻവാസ് പെയിന്റിംഗാണ് സമ്മർ ലാൻഡ്‌സ്‌കേപ്പ് വിത്ത് ഹാർവെസ്റ്റേഴ്സ്. 17-ആം നൂറ്റാണ്ടിന്റെ ആദ്യപാദത്തിൽ, ഒരുപക്ഷേ ഏകദേശം 1610-ൽ വരച്ച ചിത്രമാണിത്. നിലവിൽ ഒഹായോയിലെ ടോളിഡോയിലുള്ള മ്യൂസിയം ഓഫ് ആർട്ടിലാണ് ഈ ചിത്രം സൂക്ഷിച്ചിരിക്കുന്നത്. ടോളിഡോയിൽ "അജ്ഞാത വായ്‌പ" എന്ന് വെളിപ്പെടുത്തിയ ശേഷം പൊതുജനങ്ങളുടെ പ്രതികരണത്തെ സ്വാധീനിച്ചാണ് മ്യൂസിയം ഡയറക്ടറി ഈ ചിത്രം വാങ്ങാൻ തീരുമാനിച്ചത്. 2003 ൽ ടോളിഡോ മ്യൂസിയം ഓഫ് ആർട്ട് ഈ പെയിന്റിംഗ് ഏറ്റെടുത്തു.
സമ്മർ ലാൻഡ്‌സ്‌കേപ്പ് വിത്ത് ഹാർവെസ്റ്റേഴ്സ് 1615-ൽ ഡി മോമ്പർ ആരംഭിച്ച നാല് സീസണുകൾക്കായി സമർപ്പിച്ച പരമ്പരകളിലൊന്നിന്റെ ഭാഗമായിരിക്കാം ലാൻഡ്‌സ്‌കേപ്പ് വിത്ത് സ്കേറ്റേഴ്‌സ് ഇതിലുൾപ്പെട്ട ചിത്രമാണ്.
പെയിന്റിംഗ്
അനായാസമായും ശാരീരിക അദ്ധ്വാനത്തിൽ ഏർപ്പെട്ടിരിക്കുന്ന പ്രകൃതിയുടെയും മാനവികതയുടെയും ഭൗമിക ചിത്രീകരണമാണ് ചിത്രം. ചില ആളുകൾ വയലിൽ കഠിനാധ്വാനം ചെയ്യുന്നു, മറ്റുള്ളവർ ഒരു പിക്നിക് നടത്തുന്നു, ചിലർ ഇപ്പോഴും ഒരു പ്രണയ സംഗമത്തിന്റെ മധ്യത്തിലാണ്. പെയിന്റിംഗിൽ എഴുപതിലധികം രൂപങ്ങൾ ചിത്രീകരിച്ചിരിക്കുന്നു, അവരുടെ പ്രവർത്തനങ്ങൾ യോജിച്ചതും പഠിച്ചതുമായ ഒരു വിവരണം വെളിപ്പെടുത്തുന്നു. ചില കർഷകർ ധാന്യം വെട്ടിമാറ്റുന്നു, മറ്റുള്ളവർ കറ്റകളാക്കി മാറ്റുന്നു. വിളവെടുപ്പ് വാഗണുകളിൽ നഗരത്തിലേക്ക് കൊണ്ടുപോകുന്നു, അവിടെ അത് വിദേശ വിപണികളിലേക്ക് കയറ്റി അയക്കപ്പെടും. വിദൂര കടലിൽ സഞ്ചരിക്കുന്ന കപ്പലുകൾ ഇത് സൂചിപ്പിക്കുന്നു.
ഇടതുവശത്ത്, ആളുകൾ വിളയുടെ തണലിൽ വിശ്രമിക്കുന്നു. അവർ ഒരു പിക്നിക്കിൽ ഭക്ഷണം കഴിക്കുകയും കുടിക്കുകയും ചെയ്യുന്നു. റോഡിൽ, ഒരു നായ ആളൊഴിഞ്ഞ വണ്ടിയുടെ മുന്നിലൂടെ കാഴ്ചക്കാരനെ അഭിവാദ്യം ചെയ്യുന്നു. ഒരു സ്ത്രീ വീട്ടിലേക്ക് മടങ്ങുമ്പോൾ അൽപ്പനേരം വിശ്രമിക്കാൻ താൻ ചുമന്ന കൊട്ട നിലത്ത് വയ്ക്കുന്നു.
ഒരു ഉൾക്കടലിലേക്കും സമുദ്രത്തിലേക്കും വഴിമാറുന്ന പശ്ചാത്തലത്തിലേക്ക് പിൻവാങ്ങുന്ന വയലുകളുടെ ഒരു വലിയ ദൃശ്യമാണ് പെയിന്റിംഗ്. "മൂന്ന് വ്യത്യസ്ത വർണ്ണ ബാൻഡുകളുമായി [മഞ്ഞ, പച്ച, നീല] വിഭജിക്കുന്ന ഡയഗണലുകളുടെ പരസ്‌പരം ശക്തിപ്പെടുത്തുന്ന ജ്യാമിതി" ഉപയോഗിച്ച്, ഡി മോമ്പർ തന്റെ രചനയെ "ചിത്രത്തിലേക്ക് ആഴത്തിൽ നയിക്കാൻ" ഉപയോഗിച്ചു.
സമ്മർ ലാൻഡ്‌സ്‌കേപ്പ് വിത്ത് ഹാർവെസ്റ്റേഴ്‌സ് ഡി മോമ്പറും ജാൻ ബ്രൂഗൽ ദി എൽഡറും തമ്മിലുള്ള നിരവധി കൂട്ടുപ്രവർത്തനങ്ങളിൽ ഒന്നായി കണക്കാക്കപ്പെടുന്നു. ഇരുവരും നിരവധി ചിത്രങ്ങൾ ഒന്നിച്ചുചേർന്ന് വരച്ചു. ഡി മോമ്പർ എല്ലായ്പ്പോഴും ലാൻഡ്‌സ്‌കേപ്പ് വരയ്ക്കുകയും ബ്രൂഗൽ സാധാരണയായി ആനിമേറ്റഡ് രൂപങ്ങളുടെ സ്റ്റാഫേജ് വരയ്ക്കുകയും ചെയ്യുന്നു.
പ്രൊവെനൻസ്
2003 മാർച്ചിൽ മാസ്ട്രിച്ചിൽ നടന്ന വാർഷിക മാസ്റ്റർ മേളയിൽ വച്ച് ടോളിഡോ മ്യൂസിയം ഓഫ് ആർട്ട് ഈ പെയിന്റിംഗ് സ്വന്തമാക്കി. ഈ പെയിന്റിംഗ് മുമ്പ് സ്പെയിനിലെ സ്വകാര്യ ശേഖരങ്ങളുടെ ഭാഗമായിരുന്നു. 17-ആം നൂറ്റാണ്ടിന്റെ തുടക്കത്തിൽ ഫ്ലാൻഡേഴ്സിൽ നിന്ന് മാഡ്രിഡിൽ എത്തിയ അൽകാസർ ഡി മാഡ്രിഡിലെ ടോറെ ഡി ലാ റീനയെ അലങ്കരിക്കുന്ന ശേഖരത്തിന്റെ ഭാഗമായിരുന്നു ഈ ചിത്രം.
പുറംകണ്ണികൾ
വർഗ്ഗം:ലാൻഡ്സ്കേപ്പ് പെയിന്റിംഗുകൾ
ഓട്ടം ഐവി (ഓഗറ്റ കെൻസാൻ)
ജാപ്പനീസ് ചിത്രകാരൻ ഒഗറ്റ കെൻസാൻ വരച്ച എഡോ കാലഘട്ടത്തിലെ ഒരു ചിത്രമാണ് ഓട്ടം ഐവി (jp: 蔦 紅葉). മഷി, വർണ്ണങ്ങൾ, സ്വർണ്ണം എന്നിവ ഉപയോഗിച്ച് കടലാസിൽ വരച്ചു പൂർത്തിയാക്കിയ ഈ ചിത്രം ശരത്കാലത്തിലെ ഐവിയെ ചിത്രീകരിക്കുന്നു. ഒരു ജാപ്പനീസ് യൂട്ട മോണോഗാറ്റാരി, അല്ലെങ്കിൽ ഹിയാൻ കാലഘട്ടം മുതലുള്ള വാക കവിതകളുടെയും അനുബന്ധ വിവരണങ്ങളുടെയും ശേഖരമായ ദി ടെയിൽസ് ഓഫ് ഐസിലെ ഒരു സംഭവം ചിത്രത്തിൽ അനുസ്മരിപ്പിക്കുന്നു. ഈ കഥയുടെ നായകൻ ഉത്സു പർവതത്തിലേക്കുള്ള പാതയിൽ അൽപായുസുള്ള ഒരു സന്യാസിയെ കണ്ടുമുട്ടുന്നു.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
കാലിലെഗ്വ ദേശീയോദ്യാനം
കാലിലെഗ്വ ദേശീയോദ്യാനം (സ്പാനിഷ്: Parque Nacional Calilegua) അർജൻറീനയിലെ ജൂജൂയി പ്രവിശ്യയിലുള്ള ഒരു ഫെഡറൽ സംരക്ഷിത പ്രദേശമാണ്.1979 ജൂലൈ 19-ന് സ്ഥാപിതമായ ഈ ദേശീയോദ്യാനം, സതേൺ ആൻഡിയൻ യുങ്കാസ് ജൈവ വൈവിധ്യത്തിൻറെ ഒരു സംരക്ഷിത മാതൃകയാണ്. കാലിലെഗ്വ കുന്നുകളുടെ കിഴക്കൻ ചരിവുകളിൽ, ലെഡെസ്മ ഡിപ്പാർട്ടുമെൻറിൽ സ്ഥിതി ചെയ്യുന്ന ഈ ദേശീയോദ്യാനത്തിൻറെ വിസ്തൃതി 76,306 ഹെക്ടറാണ് (763.06 ചതുരശ്ര കിലോമീറ്റർ അഥവാ 2, 294.62 ചതുരശ്ര മൈൽ). അർജൻറീനയുടെ വടക്കൻ പ്രദേശത്തെ ഏറ്റവും വലിയ ദേശീയോദ്യാനമാണിത്.
ചരിത്രം
ഈ പ്രദേശത്ത് നേരത്തേതന്നെ തദ്ദേശീയ വർഗ്ഗക്കാർ അധിവസിച്ചിരുന്നു. അവരുടെ ജനവാസ കേന്ദ്രങ്ങൾ ലോവർ നോളിലെ കൃഷിയിറക്കുന്ന പുൽമേടുകളിലാണ് സ്ഥിതി ചെയ്തിരുന്നത്. യങ്കാസ് മേഖലയിൽ വസിച്ചിരുന്ന സമുദായങ്ങളുമായി ബന്ധപ്പെട്ട മൺപാത്ര നിർമ്മിതികളും, മിനുക്കിയ ശിലാനിർമ്മിതമായ മഴു തുടങ്ങിയ പുരാവസ്തുക്കളും ഇവിടെനിന്നു കണ്ടെടുക്കപ്പെട്ടിട്ടുണ്ട്. പതിനഞ്ചാം നൂറ്റാണ്ടു മുതൽ ഈ പ്രദേശം ഇൻകാകളുടെ അധീനതയിലായിരുന്നു. ഇപ്പോൾ ഈ പ്രദേശം കൊല്ലാ സമൂഹത്തിൻറെ അധിവാസത്തിലാണ്.
അവലംബം
വർഗ്ഗം:അർജന്റീനയിലെ ദേശീയോദ്യാനങ്ങൾ
ഗ്യാസസോറസ്
തെറാപ്പോഡ വിഭാഗത്തിൽ പെടുന്ന ഒരു ദിനോസറാണ് ഗ്യാസസോറസ്. ചൈനയിൽ നിന്നും ആണ് ഫോസ്സിൽ കണ്ടു കിട്ടിയത്. തലയില്ലാത്ത ഒരു ഫോസ്സിൽ മാത്രം ആണ് ഇത് വരെ കണ്ടു കിട്ടിയിടുള്ളത്. മധ്യ ജുറാസ്സിക് കാലത്ത് ജീവിച്ചിരുന്നവ ആണ് ഇവ.
മാർക്കോ ബല്ലോക്കിയോ
ഇറ്റാലിയൻ ചലച്ചിത്ര സംവിധായകനും തിരക്കഥാകൃത്തും നടനുമാണ് മാർക്കോ ബല്ലോക്കിയോ(ജനനം : 9 നവംബർ 1939). ഇറ്റലിയുടെ സാമൂഹിക സാംസ്‌കാരിക അന്തരീക്ഷം പ്രതിഫലിപ്പിക്കുന്നവയാണ് ബലോക്കിയോയുടെ ചിത്രങ്ങളെല്ലാം. 42ചിത്രങ്ങൾ സംവിധാനം ചെയ്ത അദ്ദേഹത്തിന് നിരവധി പുരസ്‌കാരങ്ങളും ലഭിച്ചിട്ടുണ്ട്.
ഗ്യാസസോറസ്
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
മാർക്കോ ബല്ലോക്കിയോ
ജീവിതരേഖ
ഇറ്റലിയിലെ ബോബിയോസിൽ 1939 ൽ ജനിച്ച മാർക്കോ ബല്ലോക്കിയോ പ്രാഥമിക വിദ്യാഭ്യാസത്തിനു ശേഷം ചലച്ചിത്ര പഠനം തുടങ്ങി. 'അബ്ബാസോ ലോസിയോ' (1961) എന്ന ചിത്രം സംവിധാനം ചെയ്തുകൊണ്ടാണ് സിനിമാലോകത്ത് എത്തിയത്. 1965 ൽ പുറത്തിറങ്ങിയ 'ഫിസ്റ്റ്സ് ഇൻ ദി പോക്കറ്റ്'' എന്ന വിഖ്യാത ചിത്രം അദ്ദേഹത്തിന് ലോകശ്രദ്ധ നേടിക്കൊടുത്തു. ലൊക്കാർനോ ഇന്റർനാഷണൽ ഫിലിം ഫെസ്റ്റിവലിൽ സിൽവർ സെയിൽ അവാർഡ് ലഭിച്ചു. കുടുംബത്തിൽ നിന്നുള്ള സാമ്പത്തിക സഹായത്തോടെയാണ് ഈ സിനിമ നിർമ്മിച്ചത്.
രാഷ്ട്രീയം
കമ്മ്യൂണിസ്റ്റ് തത്ത്വങ്ങളിൽ ആകൃഷ്ടനായി ഇറ്റലിയിലെ കമ്മ്യൂണിസ്റ്റ് പ്രസ്ഥാനത്തിലേക്ക് വന്നശേഷമുള്ള ചിത്രങ്ങളിലെല്ലാം രാഷ്ട്രീയം പ്രധാന ഘടകമായിരുന്നു. പസോലിനിയുടെ അടുത്ത സുഹൃത്തായിരുന്ന അദ്ദേഹം ഇറ്റാലിയൻ കമ്മ്യൂണിസ്‌റ്റ് യൂണിയനിൽ അംഗമായിരുന്നു. നിരീശ്വര വാദിയാണ്. 2006 ൽ പാർലമെന്റ് തെരഞ്ഞെടുപ്പിൽ മത്സരിച്ചു.
പുറം കണ്ണികൾ
വർഗ്ഗം:ഇറ്റാലിയൻ ചലച്ചിത്രസംവിധായകർ വർഗ്ഗം:1939-ൽ ജനിച്ചവർ വർഗ്ഗം:നവംബർ 9-ന് ജനിച്ചവർ വർഗ്ഗം:സമഗ്രസംഭാവനയ്ക്കുള്ള ഐ.എഫ്.എഫ്.കെ. പുരസ്‌കാരം നേടിയവർ
ക്വാൻസ നദി
ക്വാൻസ നദി  അംഗോളയിലെ ഏറ്റവും നീളം കൂടിയ നദികളിലൊന്നാണ്. ഇത് ദേശീയ തലസ്ഥാനമായ ലുവാണ്ടയുടെ തെക്ക് ഭാഗത്തുവച്ച് അറ്റ്ലാന്റിക് സമുദ്രത്തിലേക്ക് ഒഴുകുന്നു.
ഭൂമിശാസ്ത്രം
ലുവാണ്ടയിൽ നിന്ന് ഏകദേശം 60 കിലോമീറ്റർ (37 മൈൽ) തെക്ക് ഭാഗത്തായി സ്ഥിതി ചെയ്യുന്ന നദി അതിന്റെ നദീമുഖത്തുനിന്ന് ഏകദേശം 150 മൈൽ (240 കി.മീ) ദൂരത്തേക്ക് സഞ്ചാരയോഗ്യമാണ്. അതിന്റെ പോഷകനദികളിൽ കുട്ടാറ്റോ, ലുകാല എന്നിവ ഉൾപ്പെടുന്നു.
അവലംബം
വർഗ്ഗം:അംഗോളയിലെ നദികൾ
സി.സി. മുകുന്ദൻ
കേരളത്തിലെ ഒരു സിപിഐ പ്രവർത്തകനും പതിനഞ്ചാം കേരള നിയമസഭയിൽ നാട്ടിക മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് '''സി.സി. മുകുന്ദൻ'''. 2021-ലെ തിരഞ്ഞെടുപ്പിൽ കോൺഗ്രസിലെ സുനിൽ ലാലൂരിനെ 28,431 വോട്ടുകൾക്ക് പരാജയപ്പെടുത്തിയാണ് സി.സി. മുകുന്ദൻ നിയമസഭയിലേക്ക് എത്തിയത്.
അവലംബം
വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഗണേഷ് ദാമോദർ സവർക്കർ
ഒരു ഇന്ത്യൻ ദേശീയ വാദിയും വിപ്ലവകാരിയുമായിരുന്നു ഗണേഷ് ദാമോദർ സവർക്കർ (ജീവിതകാലം: 1879 – 1945). അഭിനവ് ഭാരത് സൊസൈറ്റിയുടെ സ്ഥാപകനാണ്. വി.ഡി. സാവർക്കർ അദ്ദേഹത്തിന്റെ ഇളയ സഹോദരനാണ്. സവർക്കർ സഹോദരൻമാരായ ഗണേഷ്, വിനായക്, നാരായൺ എന്നിവരിൽ മൂത്തയാളായിരുന്നു ഗണേഷ്. അവർക്ക് മാതാപിതാക്കളുടെ അവസാനത്തെ കുട്ടിയായിരുന്ന മൈനാബായി എന്ന ഒരു സഹോദരിയും ഉണ്ടായിരുന്നു. നാരായണനായിരുന്നു ഏറ്റവും ഇളയ കുട്ടി.